It is hjoed 1 oktober; dêrmei leit de simmer alwer 9 dagen achter ús. Wat it waar oangiet, hawwe wy in moaie simmer hân, mei no noch in temperatuer oerdei fan 15 oant 18 graden. Hjir kinne wy it de kommende hjersttiid wol mei úthâlde. Wat oars, it is koroanatiid wat de klok slacht. Dat liket net goed te gean. Mar it waar: de wyn waait út it súdsúdeasten. Dêr is neat mis mei. Sa ferrinne dizze earste dagen fan oktober.\nOp ’e middei fan sneon 3 oktober berint de loft en komme der buikes oer.\nSa sit der op sneintemoarn goed 8 mm yn ’e mjitter. De wyn dy’t der waait, komt noch út it súdeasten, en it is moarns tsjin achten 12 graden. Mar dan brekt de loft en komt it moaie blau wer yn ’t sicht. In drûge snein mei hurde wyn, de temperatuer is hast 15 graden. Hjir moatte wy it dizze earste snein fan oktober mei dwaan. Ek de nacht nei moandei op in pear drippen nei drûch ferrûn.\nIt waait noch in heale stoarm út it súden, en de temperatuer om 9 oere is 12 graden. Mar op ’e middei wurdt it al wat wiet, ek jûns en nachts noch.\nDêrmei sit der tiisdeitemoarn 25 mm yn ’e mjitter om goed 8 oere en is it mei in bewolke loft 12 graden; de wyn is no westsúdwest, en it dript ek alwer en it waait hurd.\nDe jûn en nacht nei woansdei sit der 4 mm yn ’e mjitter om 8 oere, en de temperatuer is 12 graden. De sinne kipet sa no en dan troch de bewolking. Oer de wyn binne hoanne en hin it iens; dy komt út it westen, lykas in buike, mar fierder in goeie dei.\nNei in drûge nacht nei tongersdei wurdt it yn ’e moarn alwer wiet en sit der goed 8 oere hast 5 mm yn ’e mjitter. Mei in súdsúdwestewyn is it goed 10 graden. It reint oant de middei. Wer nei in drûge nacht is it freed 9 oktober en sit der, mei de plensbuien fan justermiddei, dizze moarn om 8 oere 17 mm yn ’e mjitter. Noch even oer dy buien fan justermiddei. Wy koenen dizze yn seamige streken oankommen sjen. It wie dan even wyt fan wetter. Mar it is no freedtemoarn en it is bûtendoar 8 graden, mei westnoardwestewyn, en de sinne komt fan ’e moarn om 10 minuten foar achten op yn in moaie blauwe loft mei skieppeflokjes. Nochris, it is alle dagen nij, mar de wynrjochting wurdt fan de troch Willem van der Velde skonken hoanne, waans namme derop stiet, net goed oanjûn. De wyn kaam net út it westnoardwesten, mar út it westsúdwesten en dat is goed foar ús omjouwing, want wy sitten no foar de hjerstfekânsje. As ik de waarfoto’s fan it KNMI besjoch, leit westlik fan Ingelân in grut hegedrukgebiet, en mei dizze wyn kin dat dizze kant útkomme en hawwe wy kâns op in moaiwaarwike. Snein 18 oktober witte wy wol hoe’t it west hat.\nIt is no sneontemoarn 10 oktober. Om goed 8 oere is de temperatuer bûten 8,5 graad en sit der fan buien fannacht 10 mm yn ’e mjitter, en de wyn komt no wol út it westnoardwesten, hurde wyn, en in buiige loft en it bliuwt fris: 11 graden, mear sit der net yn. Op ’e jûn is it wer wat buiich. En dêrmei sit der op sneintemoarn om 9 oere 2,5 mm yn ’e mjitter en kin de temperatuer krekt 8 graden helje mei in hurde noardwestewyn en sa no en dan ek noch in buike en in glimp fan de sinne. Oerdei noch 12 graden.\nDan moandeitemoarn is it bledstil. Wêr’t de wyn weikomt? Fan juster sit der fan ’e moarn om 8 oere 7,5 mm yn ’e mjitter en de temperatuer kin krekt de 10 graden helje, mar middeis komt de sinne soms noch even en kin it hast noch 14 graden wurde, mei no súdwestewyn.\nMar no is it tiisdei 13 oktober: súdsúdwestewyn foar safier’t der wyn is, in drûge dei mei soms in skier sintsje; ek in drûge nacht. It is rêstich waar mei de wyn út it súdeasten. De temperatuer is 10 graden. Letter op ’e moarn giet de wyn nei it eastnoardeasten en begjint it hurder te waaien, en de sinne krijt hast gjin kâns om de temperatuer wat omheech te bringen. It bliuwt goed 11 graden.\nEn dan is it tongersdei 15 oktober. Nei in rêstige nacht komt de wyn út it noardeasten en de temperatuer is 9 graden. De sinne hawwe wy hjoed hast net sjoen; dêrmei komt de temperatuer ek net heger as 10,5-11 graden. It waaide hast net, en sa no en dan ek noch wat wiette. Dat wie de 15de oktober.\nNei in drûge nacht om goed 8 oere in glim fan de sinne troch in brekkende loft; it is bledstil waar, de wyn dy’t der wol is, komt út it súdeasten. It is hjoed 16 oktober, de measte beammen en strûken hawwe noch har simmerpracht. Sommigen begjinne al te ferkleurjen en as de sinne skynt, is it allegear noch hiel moai. It is noch in hiele moaie dei, al hast in moanne yn ’e hjersttiid op. De temperatuer is wat fris, mar kin dochs noch 12-13 graden helje. Mar wat in moaie dei! De hiele middei de sinne der folop by, de hiele middei de sinne dy’t skynt yn in prachtich blauwe loft oant hy om goed healwei 7 ús wer ferlit.\nDe nacht nei sneon ferrint drûch, mar fan ’e moarn betiid dochs wat wiette. Jammer foar it lânwurk dat hjoed allegear noch gebeure moat, mar Pyt seit, it buike ferlit ús wer en aansen komt de sinne der ek noch by. De wyn dy’t der is, waait út it westnoardwesten en de temperatuer is 9 graden. It hat de fierdere dei goed waar west mei in temperatuer fan 11-12 graden.\nEn dan is it snein 18 oktober. De westlike loft is ljocht, mar in grize bewolking. Fierder mar ris sjen wat it waar hjoed docht. De wyn is noardwest, sa no en dan in pear drippen, mar dan ek wer sinneskyn. En sa giet de snein ek wer rêstich foarby mei 11 graden. Mear sit der net yn.\nHjoed, moandei, mei soms wat wiette fannacht en fan ’e moarn en de sinne krijt soms ek de romte om syn ljocht strieljend sjen te litten. It is rêstich waar, de wyn is súdsúdwest, in drûge dei mei goed waar.\nEk in drûge nacht nei tiisdei mei hast 7 graden, mar it wurdt goed healwei achten alwer ljochter ûnder in hiel bewolke grize loft. De wyn dy’t der is, komt út it súdwesten. It hat hjir in hiele drûge dei west, temperatuer 12-13 graden. Wer in moaie dei.\nWoansdei begjint mei wat wiette út in grize loft fanút it súdsúdwesten. De temperatuer is 13 graden; ek oerdei is de temperatuer goed: 15-16 graden, mar it is hjerstich, it waait hurd en it is gauris wiet. It bysûndere oan dizze dei wie wol de temperatuer. Noait earder waard der op 21 oktober sa’n temperatuer metten yn De Bilt, goed 20 graden.\nTongersdei begjint moai, mei sinneskyn. Nei it stoarmige waar fan justerjûn is it no rêstiger mei in wyn út it súdwesten. De temperatuer is no alwer hast 14 graden. Dy is oerdei noch in heale graad omheech gien. It hat in drûge dei wist hjoed.\nFreed 23 oktober is it rêstich waar mei mistflarden earst, letter mear mist, de temperatuer is 10 graden, mar middeis wurdt it helder en komt de sinne der dochs noch by en de temperatuer komt dan noch op 15 graden út.\nSneon 24 oktober, de lêste dei fan de simmertiid, komt de sinne moarns om kertier foar achten op yn in helderblauwe loft. De temperatuer is 10,5 graad, it is hiel rêstich waar mei de wyn dy’t der is, út it súdwesten. De wyn hellet wol langsum oan. Middeis is it al 15 graden, en wy moatte jûn of fannacht de klok in oere stilsette.\nMar wy binne wol betiid wekker dizze snein; oars wie it trochmekoar om en de by 7, en dan is it no noch mar 6 oere, en dat is moai op ’e tiid foar de koperklanken fan Omrop Fryslân. Altyd fersoarge troch Eise van Beets. Hy hat hjir alle kearen wer hiel moaie mesykfariaasjes en koralen. As je fan dizze mesyk hâlde, kinne je op sneintemoarns om 6 oant 8 oere dêr enoarm fan genietsje. Dan Prelude hjirachteroan; moaie fersykplaten. Wat moai allegear. It waar is der ek noch, mei fannacht stoarmige buien. As de nacht om is, jout de wyn him ek wer del en wurdt it wer drûch. It is net kâld, goed 10 graden mei in hiel bewolke loft. It hat wol de hiele dei drûch west, en tsjin seizen, at de sinne hast ûndergiet, lit hy him noch sjen. Wat moai. Dêrmei is it ek noch 13 graden wurden.\nMoandei, nei in drûge nacht, is it hast 11 graden. Noch in moaie temperatuer foar de tiid fan it jier. As ik de filmbylden fan de Noardpoal sjoch, dan ... Mar dit foldocht ús wol. As ik de hoanne op de heechste toer fan Fryslân gadeslaan, komt de wyn dy’t der is, noch út it súdwesten. Letter op de middei út it suden; it is oerdei 10,5 graad en tsjin de jûn binne der buikes en dat giet de nacht sa troch.\nEk op tiisdeitemoarn noch buien, mei in temperatuer fan 9 graden en de wyn noch út it súdwesten. De sinne lit him fan ’e moarn even sjen mar ek dizze dei ferrint net drûch en ek op de jûn stoartbuien mei hurde wyn.\nEk woansdeitemoarn waait it noch hurd en reint it út in grize loft, de temperatuer is 9 graden, de sinne skynt en dan reint it wer. Fierder in goeie dei en it koe noch 11 graden wurde.\nHjoed, tongersdei, begjint de dei drûch, mar in hurde súdwestewyn makket it fris. In hjerstdei, mar de temperatuer bliuwt goed, 12 graden. Mar ek wer in nacht mei rein en hurde wyn.\nSa begjint ek freed; de beammen ferlieze al mar mear blêd, behalve de wylch. Dy komt maitiids ek letter fol blêd, mar hjerstmis moat der earst nachtfroast komme foar’t de wylch it ôfwitte lit. Mar it is hjoed al in strieminne hjerstdei: buien en hurde súdwestewyn.\nIt is hjoed 29 oktober, der kin hast gjin bist mear yn it lân. Skiep dat kin noch krekt, mar dy wurde ek goed smoarch.\nSneon, de lêste dei fan dizze oktobermoanne, de 31e, woe ek net drûch begjinne, mar op de middei dochs even. Mar op de jûn wer rein mei in temperatuer fan 14-15 graden.\nEk de nacht op snein 11 graden. Snein begjint ek moai, drûch en ek sinne mei noch wol súdwestewyn, mar ien novimber begjint moai. Mar de middeis komt der stoarm mei buien. It is 15-16 graden en nachts 16 graden. De wyn bliuwt de hiele nacht troch.\nOp moandeitemoarn waait it noch in heale stoarm en is de temperatuer alwer 17 graden. Dat is wol hiel bysûnder, it sil hjoed ek 17-18 graden bliuwe. De sinne is fan ’e moarn goed healwei achten opkommen en goed 5 oere fan ’e middei hawwe wy sjen kinnen dat er achter de hoarizon ûndergong.\nTiisdeitemoarn betiid al in heldere loft dêr’t de sinne, sa’t ik ek juster al sei, om goed healwei achten yn opkomt en om ús hinne alles sa moai yn it ljocht set. Fierder oant 4 oere ta in hiele moaie dei, mar dan set de loft yn it súdwesten oan en komme der buien oer. Ek jûns noch. Ek mei in slach tonger.\nYn de nacht bekomt it allegear; de buien driuwe oer, de wyn swakket ôf, en op woansdeitemoarn om goed healwei achten is de sinne der wer mei hjir en dêr in wolkje. De temperatuer is 10,5 graad, fannacht wie it 7 graden, mar wy krije de kommende dagen goed en drûch waar, want it waarglês docht in grutte sprong foarút. Mar it kin nachts wol wat fris wurde, mar wy hawwe hjoed in moaie dei hân.\nNei in frisse nacht - mar wy hawwe dizze 5e novimber noch gjin nachtfroast hân - komt de sinne der wer moai by. Mar der is ek bewolking. De wyn dy’t der is, komt út it westsúdwesten. De temperatuer is hjir 6 graden, mar komt oerdei op 11 graden. Wer in moaie dei.\nEk de nacht nei freed ferrint rêstich. De temperatuer is 10 graden, de sinne komt der ek wer moai by, de wyn komt út it westen. Wy sitte ek de kommende dagen noch ûnder in hegedrukgebiet en dat jout goed waar, ek yn dizze tiid fan it jier. Mar nachts, as it helder is, kin de temperatuer samar tichtby de 0 graden komme.\nEn dat is de nacht nei sneon sa. Hjir en dêr noch krekt boppe 0, mar dan is de wrâld hjir foar de earste kear dizze tiid wyt: nachtfroast. De sinne komt 20 foar achten wer skitterjend moai op yn in prachtige loft. Wêr’t de wyn weikomt, kin ik oan de hoanne op de Tsjommer toer net sjen. Stiet der noardsúd? It is bledstil, mar it wie súd seach ik doe’t ik tichterby kaam. Wat in moaie dei dy 7e novimber mei in soad sinneskyn en 14 graden.\nSa’t de sinne op ’e neimiddei ûndergie, komt hy sneintemoarn troch de dize wer moai op, no mei súdeastewyn. Wat in moaie snein mei 15-16 graden; de heechste temperatuer foar dizze tiid fan it jier is 10-11 graden.\nEk moandeitemoarn begjint rêstich. It is licht bewolke mar der sit ek blau yn ’e loft. De wyn is súdeast, de temperatuer is 6 graden. Oerdei wurdt it noch 13 graden. Ek hawwe wy op ’e middei hjir en dêr in pear drippen mar ek moandei wer in moaie dei. Jûns wurdt it mistich en op tiisdeitemoarn is dat noch sa, mei in temperatuer fan 5-6 graden. De waarberjochten binne: bliuwend wat mistich mei meskien ek noch in pear drippen rein. De temperatuer is ek net oan de 10 graden takommen. En wyn hawwe wy net fernommen út it suden en dêrom fielt it net kâld. Wy hawwe net in glim fan de sinne sjoen, en sa geane wy de jûn en nacht nei woansdei yn.\nMist, mist, en dêrmei gjin winter. De nacht troch mei in 9 graden en wêr’t de temperatuer oerdei oan ta komt, witte wy jûn wer. Om 12 oere wie de temperatuer ûnder de mist al 13 graden. Letter kaam de sinne der noch by, mar in hegere temperatuer siet der net yn.\nDe nacht nei tongersdei hat it noch drûch west, mar betiid yn ’e moarn is it hjir ek wiet wurden fanút it súdwesten. Wat in buiïge dei mei 12-13 graden. Ek jûns net oeral drûch.\nFreedtemoarn wer in oar byld: de sinne komt moai op, de wyn sit noch yn it súdwesten, oerdei hast 14 graden, rêstich waar: fytswaar!\nDe nacht nei sneon hat it ek net drûch west, mar wat wolle wy ek yn novimber mei sokke temperatueren: 8-9 yn ’e nacht. Sneontemoarn ien grutte grize wolkemassa mei soms wat storein, wer 12-13 mei in súdsúdwestewyn. Mar de middeis sjogge wy de sinne ek noch en dêrmei wer in moaie dei.\nNei in drûge nacht is it snein 15 novimber. De sinne komt der moai by mei súdwestewyn en in temperatuer fan 12 graden. It is hjoed de twahûnderfiifentweintichste dei mei in temperatuer boppe de 10 graden: hiel bysûnder, noait earder foarkommen. Ek hjoed wer in waarmterekôr, mei hjir 14 graden; yn it suden waard it 15-16 graden.\nYn de nacht nei moandei hellet de wyn noch al wat oan en it bliuwt ek net drûch mei hast 4 mm en 11-12 graden. De sinne lit it wat ôfwitte en de bewolking jout gjin gelegenheid.\nTiisdeitemoarn in grize loft mei hjir en dêr in drip rein. It hat net in kâlde nacht west mei 8 graden en hjoed oerdei kin it wer 12 graden wurde. Mar dit hjir noch efkes oer: dit witte wy nei de middei better. Mei de wyn út it westsúdwesten en de sinne der ek noch efkes by hat de dei wer west. En moarn, woansdei, in maitiidsdei?\nJa, in maitiidsdei mei sinne yn in prachtige blauwe himel en 13 graden mei in hurde súdwestewyn. En al dy ûnrêst oer de wrâld, it is hast net by mekoar te betinken. Wat in moaie dei, mar it bliuwt net sa. Op de jûn komt der alwer mear bewolking, it is noch wol drûch oant tongersdeitemoarn.\nDe wyn is omgongen nei it noardwesten en is hast stoarmich. It is wat frisser mei oerdei hjir en dêr ek noch in buike. De nacht koe noch 7 graden helje en oerdei wurdt it hast 10 graden.\nEn dan is it de nacht nei freed 20 november. In wat frisse nacht, 4-5 graden, en it bliuwt ek net drûch, mar de wyn docht it wer rêstiger oan en it bliuwt hjoed wer foar it earst ûnder de 10 graden. Wy hawwe fan maaie ôf alle dagen boppe de 10 graden sitten, mei 335 dagen in rekôr. De kommende nacht wurdt ek wer in frissenien, mar gjin nachtfroast. Moarn sil de temperatuer ek wer boppe de 10 graden komme, wol sinnich, mar ek kâns op in spat rein. Mar wat wurde de dagen al koarter: de sinne komt goed 8 oere op en goed healwei fiven ferdwynt er wer. Wy sjogge it wol; de bôge dy’t de sinne makket, wurdt alle dagen wat lytser.\nEn dan is it sneontemoarn 21 november, nei in buiïge nacht mei hurde wyn út it westsúdwesten en in temperatuer fan 8-9 graden. Oerdei hat it noch hast 11 graden west, mar it wie ek buiich. Wy hawwe de sinne net sjoen. Oer moarn, snein, binne de waarberjochten wer wat better.\nMei de sinne dy’t om goed 8 oere opkomt achter de bewolking yn it easten, begjint sneintemoarn mei westewyn en 8 graden. Sa moai, ik haw de sinne ûndergean sjoen om goed healwei fiven. Wat wer in moaie snein mei hast 11 graden.\nMei in drûge en rêstige nacht is it moandei wurden, de sinne is der al moai by om goed 8 oere en de wyn dy’t der is, komt út it westsúdwesten. Wer in moaie dei, mar it wurdt wat frisser oerdei: 8-9 graden. It sil ek de kommende nacht frisser wurde. Nachtfroast?\nMar dat hat net sa west, it is bewolke wurden. Hjoed tiisdei is it wol ljocht wurden, mar wy hawwe in griis bewolke loft, hast gjin wyn, 4 graden oerdei. It hat noch 8 graden west en ek hawwe wy de sinne noch even sjoen. Nei in rêstige frisse nacht mei 2-3 graden komt op woansdei de sinne der dalik by. Mar it is wol fris mei dizze súdwestewyn. It wurdt noch wol 8 graden, mar dochs wer in moaie dei. Wol komt op de neimiddei bewolking opsetten fanút it westen, mar it bliuwt hjir drûch.\nDizze nacht nei tongersdei waard de temperatuer mei de bewolking net leger as 6-7 graden, hjoed kin it noch 10 graden wurde, it is wynstil en heal bewolke. De sinne komt grif noch. En dat hat ek sa west. Wy hiene wer in moaie dei. Der wurdt noch meand foar stâlfuorjen, soms wurdt der ek noch gêrskuil makke, en dat op 26 november!\nFan ’e moarn om kertier oer achten is de sinne opkommen en om healwei fiven wer ûndergongen. Dit moarns opkommen giet, alle dagen even letter, hast oant 30 desimber troch, oant oer kertier foar njoggenen, mar middeis dat der nei ûnderen giet bliuwt om en de by healwei fiven en wurdt nei 13 desimber hieltyd wer wat letter. En dat opkommen en ûndergean fan dy skitterjende moaie ljocht- en waarmteboarne en dêrmei ús libbensboarne, bliuwt oant ein desimber ta hast gelyk. Nei 1 jannewaris wurdt it al gau sa dat it middeis wat langer ljocht bliuwt en goed mids jannewaris fernimme wy ek dat it moarns earder ljocht wurdt. Dan komme wy wer op it goeie spoar.\nMar hjoed ek wol, hear. Wy binne hjoed freed. De dei begjint wat mistich en bewolke, de temperatuer fan ’e moarn betiid wie 4 graden. Oerdei kin it meskien 6-7 graden wurde. De sinne kaam der ek noch by. Alwer in drûge dei ein novimber.\nNei in wat mistige nacht en moarn begjint dizze sneon, 28 novimber, mei in grize grauwe lytse wrâld. En ek fris. Krap 4 graden. It hat ek de hiele sneon in lytse wrâld west, nei in frisse nacht.\nMar op sneintemoarn kinne wy wer de wide wrâld sjen, nei in frisse, mar net froastige nacht: 2-3 graden. De wyn dy’t der is komt út it eastsúdeasten, mar fielt by it fytsen roetkâld. Mar tsjin tolven komt de sinne der wer by en wurdt it daliks oars; in ferskil fan nacht en dei. Wat hiel bysûnder dit te sjen, mar de temperatuer koe net boppe de 1-2 graden komme en sa geane wy de jûn en froastige nacht yn: blommen dy’t net oer dizze temperatuer kinne, moatte ôfskerme of binnenbrocht wurde.\nDe nacht nei moandeitemoarn -1 graad, op oare plakken -2 en -3 graden. Der moest op plakken ek al sâlt struid wurde omdat it motreinde en dus ek autorútskrabje. In frisse kâlde grize boel. De temperatuer hat noch net boppe de 1-2 graden west; en sa wurde wy mei de noas op de feiten drukt. Moarn 1 desimber begjint de meteorologyske winter dêrmei. Wy sille 1 maart 2021 sjen hoe oft dit gongen is. Mar ik moat noch wol in bysûnderheid melde, dat de foarbije nacht ergens yn ’e Achterhoeke in temperatuer metten is fan -6, -7 graden. Dat wie dêr de kâldste nacht oer 2020.\nNei in buiige en hast stoarmige nacht is it no tiisdei 1 desimber. Wy hawwe in grauwe, grize loft, mar it bliuwt drûch.\nEn sa is it woansdei wer hiel oars; wol bewolking, mar hast bledstil. De hoanne op de toer wiist eastsúdeast oan, en dit is it moaie hjirfan: alle dagen oars, alle dagen nij.\nEn sa wie it op de jûn en nacht nei tongersdei: wat wietich waar en dat gong de hiele dei troch mei in temperatuer fan 4-5 graden. Op de jûn waard it even drûch. Der binne in oantal millimeters wetter fallen, mar gjin plonzen wetter. Wy sille sjen hoe’t it fannacht giet, en wy sjogge moarn, freed, wer.\nIt hat net drûch west de nacht oer en der waait in hurde frisse wyn. It is in graad of 4, en soms komt de sinne ek noch even en it bliuwt drûch, mar wol kâld. Moarn is it 5 desimber, wy sille dan sjen wat Sinterklaas mei syn helpers ús bringt.\nSneon, de nacht nei hjoed, in temperatuer om de 0 graden, rêstich waar en dat hat it hjoed ek west. It wie fan ’e moarn even rútskrabje, mar in goeie dei en dan kin Sinterklaas ek wer op nei hûs.\nSnein, de twadde advint, begjint moai mei de koperklanken fan Omrop Fryslân oant moarns 8 oere. Hjirnei Prelude, ek altyd sa moai, dit sjongen en dizze mesyk foar trochmekoar âlderen, wat is dat dochs moai. Dan even oer it waar, wy hawwe fannacht nachtfroast hân en behoarlik. Ik bin fan ’e moarn om goed 9 oere nei Frjentsjer fytst. It lân wie noch wyt en de sleatten en fearten lei in laachje iis op en it wie kâld; om en de by de 0 graden. Hast 2 oeren letter fytste ik it selde paad werom, it lân wie wer grien, hiel moai grien. It iis yn sleat en feart bruts alwer, de sinne liet him hjir en dêr sjen en de temperatuer wie alwer in pear graden boppe 0. Wat in moaie snein. Fierder gie fan ’e middei om healwei fiven de sinne ûnder yn in prachtich reade loft, wat moai. Wyn wie der hast net, en wat der wie, kaam út it eastsúdeasten. Letter waard it ek noch wat wiet, en sa is dizze twadde advintssnein wer foarbygien.\nNei in mylde wiete nacht mei westewyn is it no moandei. En it reint noch, net plonzen wetter, mar it reint tsjin de middei noch. As ik Pyt Paulusma hear, troch elkoar alwer 12-14 mm. Mar dochs wurdt it middeis drûch en wurdt it ek wer frisser.\nDe nacht oer is dy frissichheid ek trochgongen; ek noch wat mist. Op tiisdeitemoarn 1-2 graden en ik koe net yn de auto komme; de doarren sieten fêstferzen. No, dan mar op de fyts nei Lyts Tolsum. Dat koe ek bêst, want de wyn die it rêstich oan út it súdwesten; moai fytswaar foar in moaiwaarfytser. Fierder in goeie dei mei 2-3 graden.\nWoansdei 9 desimber is it wer oars; hurde súdeastewyn, moarns de autoruten skrabje; in dikke laach iis mei dy mist. Oer de hiele dei gjin 25 meter sicht en de temperatuer hat net boppe de 0 graden wist: wat in iiskâlde dei. Tongersdei rêstiger mei mear sicht, mar ek in kâlde dei. Freed waait it wer mear, kâld, autoruten skrabje, temperatuer om en de by 0 graden. Yn ’e rin fan de moarn wurdt it ek noch wiet, mar it wurdt net glêd, mei noch in temperatuer fan hast 1,5 graad. It is in roetkâlde 11e desimber. Sneon is de wyn wer wat bekommen, en dêrtroch minder kâld, mar it wie wol in sombere mistige dei. De sinne liet it ôfwitte en soms reinde it ek noch út dy mist. Noch 9 dagen fan de koartste dei ôf, alle dagen der tichterby jout dochs noch in goed gefoel yn dizze spannende koroanatiid.\nEk snein begjint mei tichte mist en mei súdwestewyn is de kjeld fan de loft. Tsjin tolven komt de sinne der ek noch by en dat is it aldermoaiste hjirfan: je binne it kâlde en sombere waar fan de foarbye wike wer kwyt en krije der wer sin oan. Sa hast op it koartste fan de dagen. Wat in moaie snein mei 7 graden.\nDe nacht nei moandei ferrint net drûch, moarns ek net, mei súdwestewyn en in grize loft, mar de middeis komt de sinne derby en dan wurdt it hast 10 graden. It waait behoarlik út it súdwesten, mar dochs wer in goeie dei. De oare dei wer mistich en soms sloech it wat mistich oan; de temperatuer wie goed mei 8-9 graden en noch hieltyd súdwestewyn. Ek middeis komt de sinne der noch even by en as je it waarnimme wolle, de bôge troch it suden wurdt alle dagen noch wer in bytsje lytser.\nDan de nacht en op woansdeitemoarn wurdt it wol wer ljocht, mar wol wer yn ’e mist. Oerdei de sinne, sudewyn, 9 graden mei in prachtige sinne-delgong om krekt foar healwei fiven yn in readgiele hoarizon. Wat moai.\nEn dit wie hjoed, tongersdei, sa moai net, mar wol yn in reade glâns. It wie hjoed goed waar, de wyn westsúdwest, 8 graden. Wy hawwe in pear buikes hân.\nFreed, as wie it maitiid, mei súdwestewyn, it wie hast 8 graden. Op de fyts stie der in stevige wyn, mar foar de wyn kinne je de natuer om je hinne sjen. It wie alwer in moaie dei.\nSa ek sneon, in bysûnder moaie sinne-opkomst, op ’e neimiddei in lyts buike.\nSneintemoarn begjint wer moai, mei in heldere loft, de temperatuer is 8 graden mei in stevige súdwestewyn. Op de middei berrint de loft, mar it bliuwt al drûch oant moandeitemiddei. Om 1 oere begjint it wiet te wurden en om 5 oere op dizze koartste dei fan 2020 reint it noch. Wy kinne sûnder mear stelle, dizze hjersttiid fan 2020 einiget wiet, mar net kâld. Want de temperatuer is noch 8 graden en dat is 2,5 graad boppe normaal. Moarn sitte wy offisjeel yn ’e wintertiid, wy sille sjen wat de kommende 3 moannen ús bringe oant 21 maart 2021. Wat it ek wurdt, as de berjochtjouwing op radio en tillevyzje en yn de kranten mar positiver wurde mei, en dêrmei dat wy it normale deistige libben wer oppakke meie. Want safier is it no noch lang net.\nOp dizze earste dei fan de wintertiid is it net kâld. Fan ’e moarn om 9 oere wie it ek 9 graden, hast wynstil út it westen, fan justermiddei ôf siet der hast 10 mm yn ’e mjitter. As je sa de berjochten hearre, ferskilt dat fan plak oan’t plak. Mar wol in goeie dei dy 22e desimber. Mei in soad bewolking en op ’e jûn mistich.\nWoansdei begjint mei wiet waar, de temperatuer is 8 graden en it reint oan ’e nacht ta, op plakken mear as 20 mm, en de temperatuer is 6 graden.\nOp tongersdeitemoarn hawwe wy noardewyn en drûch waar. Middeis buien, ek de jûns.\nNachts nei Earste Krystdei is it net drûch. Mar om goed 9 oere komt de sinne der by, de wyn sit noch yn it noardeasten mei sa no en dan in buike. Soms ek noch mei hiele fine hagelstientsjes. Dat seit dat de boppeloft wol kâld is, mar hjir by ús is it dochs in 5 graden. En dat wie dan de Earste Krystdei fan 2020.\nDe Twadde Krystdei sitte wy mei in soad bewolking, mar it bliuwt oan ’e middei wol drûch, de temperatuer is 4,5 graad de wyn út it súdsúdwesten nimt langsum oan ta oant hurd. Letter in heale stoarm.\nYn ’e nacht echt stoarm mei wát in wetter. It giet ek sneintemoarn noch troch; sneintemiddei wurdt it drûch en de wyn jout him del.\nOp dit rûge wykein folget in rêstige moandei; wy hiene ek hast 20 mm wetter mei dy stoarm út it súdwesten. It wetterpeil fan de grutte feart stie dêrtroch hiel heech, mar sakke mei dit rêstige waar wer. Moandei waard in moaie dei mei moarns de sinne en middeis kaam der wat bewolking en it waard wat frisser: 4 graden.\nTiisdei hat it hast de hiele dei reind; middeis om 4 oere siet der 16 mm yn ’e mjitter, it wie 4 graden, mar de boppeloft is kâld, der sieten wiete snieflokjes tusken de drippen. Dit binne hast de lêste dagen fan 2020.\nIt hat ek fannacht net drûch west, mar de moarn fan woansdei de 30e desimber begjint drûch, mar de wyn dy’t der is, komt út it súdwesten. De eastlike loft lit him moai sjen mei dizze sinne-opkomst om kertier foar njoggenen. Yn it noarden sit wat buiïge bewolking, mar dat meie se dêr foarlopich wol hâlde. De temperatuer is hast 5 graden; wy sille hjirmei wol sjen hoe’t dizze dei ferrint. En dat is goed gongen. Fan ’e middei hjir en dêr in buike, in goeie dei; sa no en dan ek noch de sinne; it hat goed 6 graden wist. En mei de buikes fan fan ’e jûn en fannacht siet der hast 6 mm yn ’e mjitter.\nSa binne wy dan tongersdei 31 desimber, de lêste dei fan 2020. Nei in nacht wêryn’t der noch in pear buien west hawwe, 3,5 mm yn ’e mjitter. Ek hjoed wer komt de sinne op om kertier foar njoggenen, en wy hawwe de earste sinneljochtstrielen oer Gods grutte natuer sjen kinnen. Letter kaam der wat bewolking, mar it bleau drûch; de middei fan dizze bysûndere dei waard in strieljende middei. Wat skitterjend moai om sa dizze dei ôf te sluten om ús grutte libbensboarne yn al syn gloarje ûnder sjen te gean achter de hoarizon. Wat in yndrukken!


Bysûndere muorreskilderingen út Earste Wrâldoarloch fûn yn kafee Bakhuzen | Omrop Fryslân\nBysûndere muorreskilderingen út Earste Wrâldoarloch fûn yn kafee Bakhuzen\nYn Bakhuzen is in bysûndere ûntdekking dien. By de ferbouwing fan it âlde kafee Bleeker binne fjouwer muorreskilderingen fûn. De skilderingen binne yn de Earste Wrâldoarloch makke troch in Belgyske soldaat dy't nei Bakhuzen flechte is.\nSkilderingen út Earste Wrâldoarloch fûn\nOp de tekeningen is te sjen hoe't de Belgen tsjin de Dútsers fjochtsje yn de Earste Wrâldoarloch. De soldaten steane mei gewearen en kanonnen tusken de beammen. Yn de muorren binne gatten boarre. De skilderingen binne dêrtroch bot skansearre.\nYn 1915 stie yn de krante in berjocht dat Belgyske soldaten yn de âlde katolike tsjerke en yn it kafee dizze muorreskilderingen makke hawwe soene. De tsjerke is yn 1919 ôfbrutsen en it kafee is ferboud. De tekeningen ha in skoft út it sicht west.\nBehang fan de muorre\nIt pân hat krekt in nije eigener krigen. Doe't de wurkgroep Bakhuzen te hearren krige dat der ferboud waard, ha se besocht de skilderingen werom te finen. Foarsichtich is it behang fan de muorre helle en dêr kamen de tekeningen tefoarskyn.\nHenk de Kroon fan Histoarysk Wurkferbân Gaasterlân is bliid mei de fynst. "It binne hiel bysûndere tekeningen." It fermoeden is dat de skilderingen makke binne troch ien man. "De manier fan skilderjen is op elke muorre gelyk. De beammen, de gesichten, it kin hast net oars as dat dit troch ien man makke is", fertelt De Kroon.\nDe eksperts út België tinke net dat de man lang yn it leger sitten hat. "Der stean in pear dingen op dy't net klopje. Der steane Frânske offisieren op en Belgyske soldaten. Dat kloppet net. En de kanonnen sette se nea foar de ynfantery, mar der altyd efter. Dus dizze man hie strategysk net sa folle ynsicht."\nWat der mei de skilderingen barre sil, is noch net dúdlik. "Dit wurdt de wenkeamer fan de nije eigener en dy wol net in tekening mei fjochtsjende soldaten boppe de bank ha." Der binne ferskate opsjes. Sa kinne se de muorre derút helje en restaurearje, mar dat kostet al gau 200.000 euro.\nIn oare opsje is dat de skilderingen efter in grutte foarsetwand komme en dêr bewarre bliuwe. "Wy ha profesjonele foto's fan it spul makke en wy wolle sjen oft wy dy digitaal opknappe kinne."\nIt soe skande wêze as de bysûndere tekeningen ferlern gean. "Miskien mei dat ek wol net. As de Rijksdienst Cultureel Erfgoed seit: dit is hiel weardefol, dit mei beslist net fuort, dan meist it as eigener net fuorthelje."\nOer twa wike komt de Rijksdienst Cultureel Erfgoed om de tekeningen te besjen en kinne se mear te witten komme oer de keunstwurken.\nHenk de Kroon fan Histoarysk Wurkferbân Gaasterlân oer de tekeningen\nBakhuzen Earste Wrâldoarloch skilderingen\nMotorrider omkaam by slim ûngelok by Bitgummole\nEksmoarre wint Nederlânsk kampioenskip by de junioaren


Nije wenfoarmen foar deminten | Omrop Fryslân (advertinsje)\nNije wenfoarmen foar deminten 30 okt 2003 - 00:00\nDe stichting 'Wonen met dementie' warskôget foar krapte oan wenfoarmen foar demintearjenden. De kommende 35 jier ferdûbelet it tal deminten. No sitte de measten yn in ferpleechhûs, mar de stichting tinkt dat lytsskalige wenfoarmen better binne. Feroargingshûs Berchhiem sil yn Burgum de wenfoarm útwreidzje. Fierders binne der plannen om yn Surhústerfean, Bûtenpost en De Westerein deselde lytsskalige wenfoarmen op te setten.\nKorreksje meldeTrefwurden: argyfLês foarView the discussion thread.Diel dit berjocht op: 30-10Cambuur ferliest yn ferlinging 30-10Histoaryske samling ferbaarnd Besjoch ek...


Omrop Fryslân: Twadde Keamer wol wet oanpasse om by stoarm skippen tsjin te hâlden boppe it Waad\nDe partijen fine dat de wet no net genôch mooglikheden jout om tydlike maatregels te treffen.\nLês mear oer: Twadde Keamer wol wet oanpasse om by stoarm skippen tsjin te hâlden boppe it Waad.\n"It grutste probleem is dat it publyk him der net mear oan hâldt, hielendal as minsken in drankje op ha, dan is dy 1,5 meter fier te sykjen."\nLês mear oer: Lilke hoareka protestearje yn Den Haag: "Der moat nó wat barre".\nNeffens de reklassearring is de Drachtster in kwestbere, maklik te beynfloedzjen en licht swak bejeftige persoan.\nLês mear oer: Taakstraf foar Drachtster dy't stalke, oplichte, bedrige en mishannele.\nIna van den Dries leit út wat der ferkeard gean kin en hoe't je de problemen ferhelpe.\nLês mear oer: Tips fan relaasjecoach yn tiden fan corona: de seis-sekonde-tút.\nIt stik sil yn augustus opfierd wurde yn de skouboarch.\nLês mear oer: De Lawei komt mei teäterstik foar toeristen en thúsbliuwers.\nDe Fryske sportferienings kinne jild krije as sy wat foar jongerein organisearre de kommende moannen.\nLês mear oer: 'Frysk sportkarnaval': jild beskikber foar sportferienings dy't jongerein fan it simmer helpe .\nDe aksjegroepen wolle dat de omkearde bewiislêst meinommen wurdt yn it protokol.\nLês mear oer: Digitale oanbieding fan petysje fan omwenners fan lytse gasfjilden .


UITfestival Ljouwert hâldt op no't gemeente gjin jild mear beskikber stelt | Omrop Fryslân\nUITfestival Ljouwert wie al jierren de tradisjonele ôftraap fan it kulturele seizoen. Mar fan 2019 ôf net mear: neffens de organisaasje kin it net mear út no't de gemeente Ljouwert gjin subsydzje mear jout.\nIt festival sjocht gjin mooglikheid mear om troch te gean. Gemeente Ljouwert wie de wichtichste besoarger fan subsydzje oan it festival. Lykwols hat de gemeente resintlik oanjûn dat der foar 2019 en de jierren dêrnei gjin 'finansjele romte' mear is om it evenemint ôfdwaande te stypjen.\nNet genôch budzjet\nIt budzjet fan de gemeente wie sa'n 40.000 yn it jier en waard oanfolle troch ferskate lokale, provinsjale en lanlike fûnsen. "Zonder de benodigde funding in de basis is het voor ons niet mogelijk een festival te organiseren dat recht doet aan de kwaliteit en uitstraling die de afgelopen jaren is opgebouwd. En aan die kwaliteit en uitstraling willen we niet tornen", jout de organisaasje fan it UITfestival oan.\nYn trochsneed luts it UITfestival yn de Prinsetún yn de ôfrûne jierren tusken de 25.000 en 30.000 besikers. Neffens de organisatoaren wie it de grutste ko-produksje yn de gemeente, om't kulturele organisaasjes en oanbieders fan kultueredukaasje mei-inoar de dei op tou setten. Besikers krigen allerhanne foarpriuwkes fan wat der it kommende seizoen op kultureel gebiet yn en om Ljouwert barre soe.\nEarder is der ek alris besunige op de subsydzje, mar doe is de organisaasje noch krekt rêden.


Start moanne fan Fryske boek | Omrop Fryslân Skip to main content\nStart moanne fan Fryske boek 03 sep 2010 - 15:40\n0 reaksjes De kâns dat je wer minsken mei in kroade fol Fryske boeken oan 'e doar krije is oanwêzich. Utjouwers fan Fryske boeken wolle der wer mei útein sette. Ek oare aktiviteiten moatte it Fryske boek populêrder meitsje. Want it Fryske boek, al binne der in hiel soad fan, wurdt minder goed ferkocht. En dat is spitich. It Fryske boek moat út de negative sfear helle wurde. Mei bygelyks twittergedichten en muzyk. Freed begjint de moanne fan it Fryske boek mei in boekebal.\nKorreksje meldeLês foarTrefwurden: argyfView the discussion thread.Diel dit berjocht op: 03-09KNRM komt mei 'wetterwizer' 03-09Plysje siket dieven Sint Anne Besjoch ek...


Provinsje Fryslân hat noch nea mear banen hân as no | Omrop Fryslân\nProvinsje Fryslân hat noch nea mear banen hân as no\n22 jan 2019 - 14:22\nFryslân hat noch nea safolle banen hân: 297.035. Dat binne 7410 mear as in jier earder. Dat docht bliken út provinsjale wurkgelegenheidssifers. De wurkgelegenheid is yn Fryslân tusken april 2017 en april 2018 groeid mei 2,6 persint. Yn Ljouwert is benammen it tal banen yn de hoareka groeid. De measte banen kamen der yn de bou- en de hannelssektor by: yn totaal hast 2500.\nYn de sektor fan rekreaasje en toerisme is it totale tal banen mei 2,7 persint tanommen: it binne der no 21.100. Yn de gemeente Ljouwert is it tal hoarekabanen sels mei 7,5 persint groeid. Dat binne de effekten fan LF2018 en it nije Van der Valk-hotel yn Ljouwert.\nWurkleazens nimt ôf\nDer binne net allinnich mear banen, ek it tal WW-útkearingen en de wurkleazens nimme ôf. De tanimmende fraach nei personiel soarget ek foar krapte op de arbeidsmerk. Yn de technyk, bou, soarch, tsjinstferliening, ICT, hoareka, agraryske beroppen en transport is by ien of mear beropsgroepen sprake fan in krappe arbeidsmerk. Fraach en oanbod slute net altyd opinoar oan.\nSa binne de wurksykjenden yn de technyk faak leech oplaat, wylst de bêste kânsen op wurk fan mbo-nivo 3 en 4 binne. Dêrnjonken misse wurksykjenden faak de sertifikaten en wurkûnderfining, dy't fereaske binne.\nIt Provinsjehûs yn Ljouwert - Foto: Omrop Fryslân, Ronald van der Pol\nDeputearre Sander de Rouwe oan it wurd\nHoe komme we oan genôch personiel?\n"De wurkgelegenheidssifers binne goed nijs: it giet wer goed mei de Fryske ekonomy", seit deputearre Sander de Rouwe. "Dochs hearre we fan bedriuwen hieltyd faker dat se foar in nije útdaging komme te stean: hoe komme se oan genôch personiel? Hoe soargje we derfoar dat ús jeugd hjir studearret en nei har oplieding ek yn Fryslân bliuwt? Mei it ûnderwiis en it bedriuwslibben geane we oan de slach."\nDe provinsje Fryslân wol mei de aginda "menselijk kapitaal" ynspylje op dy ûntwikkelingen. Sa wurdt der mei it ûnderwiis en it bedriuwslibben gearwurke, om te soargjen foar in bettere oansluting. De gemeente Ljouwert hat ek in projekt om minsken út de bankesektor in oar fak te learen.\nhoareka banen wurkgelegenheid\nWurkstraf easke tsjin eardere ponghâlder supportersferiening Cambuur\nGarnalefiskers helje miny-BMW's boppe wetter yn syktocht nei konteners


Akkoart mei De Friese Meren | Omrop Fryslân (advertinsje)\nAkkoart mei De Friese Meren 24 apr 2013 - 16:15\nDe Twadde Keamer is akkoart gien mei de weryndieling fan Gaasterlân-Sleat, Lemsterlân en Skarsterlân. Mei yngong fan 2014 geane de gemeenten op yn de fúzjegemeente De Friese Meren. De doarpen Haskerdiken en Nijbrêge geane net mei nei de nije gemeente. Sy falle tenei ûnder de gemeente It Hearrenfean. Neffens guon partijen yn de Twadde Keamer is derby te min rekken hâlden mei wat de bewenners fan beide doarpen sels wolle. In amendemint fan de Christenunie en de SP om Haskerdiken en Nijbrêge by De Friese Meren te hâlden helle it net.\nKorreksje meldeLês foarTrefwurden: weryndielingTwadde KeamerDe Friese MerenView the discussion thread.Diel dit berjocht op: 24-04'Jild nei fuortset ûnderwiis' 24-04Fryske literatuer op Buchmesse Besjoch ek...\nCrone wol wet om betize minsken te helpen 22 sep 2016 - 21:45 Foarsitter Ferd Crone fan de Feilichheidsregio Fryslân fynt dat de Twadde Keamer avesearje moat mei it oannimmen fan in wet om betize minsken... Trije Fryske PvdA-ers kandidaat foar ferkiezingslist 03 sep 2016 - 8:02 De Fryske ôfdieling fan de PvdA hat trije kandidaten foardroegen as fertsjintwurdiger yn de Twadde Keamer. It giet om Marco Keizer út Drachten,... Kabinet giet akkoart mei weryndieling Noardwest-Fryslân 02 sep 2016 - 17:26 De weryndielingen yn it noardwesten fan Fryslân binne wer in stap tichteby. It kabinet is freedtemiddei akkoart gien mei de plannen derfoar. It... VVD-keamerlid Anne-Wil Lucas ferlit nije wike Twadde Keamer 29 aug 2016 - 10:37 It Fryske VVD-keamerlid Anne-Wil Lucas ferlit nije wike woansdei de Twadde Keamer. Se hie al oanjûn dat se mei de ferkiezings kommend jier net op... (advertinsje)


Wikselkoers Belize dollar (BZD) Nei Kambodjaanske riel (KHR) live op Forex exchange market\nFOREX wikselkoersen bywurke: 23/05/2022 19:41\nBelize dollar - Kambodjaanske riel priis rjocht no op Forex exchange merk op 23 May 2022\n19:41:46 (Forex taryf update yn 59 sekonden)\n1 BZD = 2 014.48 KHR\nForex Exchange - realtime wikselkoersen fan alle faluta. Online wikselkoers mei konstante feroaring fan 'e Forex-útwikseling. De direkte Belize dollar oant Kambodjaanske riel wikselkoers. De wikselkoers fan Belize dollar nei Kambodjaanske riel by Forex per minuut, oere, wike as moanne.\nForex trading chart Kambodjaanske riel - Belize dollar libje, 23 May 2022\nForex trading chart Belize dollar Nei Kambodjaanske riel libje, 23 May 2022\nOp ús webside kinne jo in kaart fine fan Belize dollar oant Kambodjaanske riel wikselkoers op 23 May 2022. Om effektyf tafersjoch te nimmen op Belize dollar nei Kambodjaanske riel by Forex, litte wy it sjen op in grafyk. Op 'e kaart sjogge jo fluch de opkomst as de fal fan' e munt. De kaart is ynteraktyf, jo kinne dêre oerhinne hâlde.\nConvert Belize dollar Nei Kambodjaanske riel Belize dollar Nei Kambodjaanske riel Wikselkoers Belize dollar Nei Kambodjaanske riel wikselkoers skiednis\nOnline trading Belize dollar (BZD) oan Kambodjaanske riel op it stuit\nWikselkoers per minuut op ús webside. Feroaringen yn 'e Belize dollar (BZD) nei Kambodjaanske riel op dit momint. Wikselkoers per minuut fan 'e Belize dollar nei de Kambodjaanske riel yn' e tabel foar 10 minuten. Handige pleatsing fan ynformaasje op 'e minút rate op' e side.\n2 014.48 2 014.48 2 014.48 2 014.48 2 014.48 2 014.48 2 014.48 2 014.48 2 014.48 2 014.48\nOnline trading Belize dollar (BZD) oan Kambodjaanske riel lêste oere trading\nWikselkoers histoarje elk oere. 0.19 KHR - de feroaring yn 'e Belize dollar (BZD) oant Kambodjaanske riel taryf foar dit oere. De tabel toant de Belize dollar oant Kambodjaanske riel tariven elk oere. De wearden fan de Belize dollar per oere wurde yn 'e tabel pleatst, sadat it handich is om it ferskil te sjen.\nOnline trading Belize dollar (BZD) oan Kambodjaanske riel hjoeddeiske trend 23 May 2022\n2 014.48 2 014.48 2 014.48 2 014.48 2 014.48 2 014.48 2 014.48 2 014.48 2 013.98 2 013.98


Kollum: "Hollanners" | Omrop Fryslân\n24 mrt 2021 - 08:42\n"As je leauwe dat as je op Baudet stimme, dat dan daliks corona en jûnsklok oer binne, dan binne je wol hiel dom. It Fryske Folk is dochs net dom?\nUnder oanfiering fan kollega Ferdinand de Jong is D66 oan alle kanten ferspuid yn Fryslân om't se in soad boeren kwyt wolle. Wat barde der: it reinde stimmen foar D66 yn Fryslân. It Fryske folk stiet dochs wol foar syn boeren?\nFryske hûzen kostje gemiddeld twaënheal ton. Stimme je dan daliks VVD?\nSander de Rouwe is de baas fan Fryslân, mar it Fryske folk stimde net mear op it CDA. Yn de grêven fan de kristlike âlders waard skriemd oer it stimmen fan harren bern.\nEn it byld fan Pieter Jelles Troelstra stie op in leech Aldehoustertsjerkhof ek al te gûlen. Neat oerbleaun.\nWy, de saneamde analytisy, mienden altyd dat it Fryske folk it wichtich fûn om op te kommen foar eigen doarp of streek, foar de eigen taal. Se stimden frjemdernôch op Rânestêdpartijen. Us ûnskuldich nasjonalisme waard Nederlânsk nasjonalisme.\nIt is dúdlik dat wy absolút net witte wat der yn de hollen fan de Fryske befolking omgiet. Beskamsum foar ús grutte bekken. It soe wêze kinne dat we fanwege de corona te min kontakt hân ha mei minsken, mar ik tink dat it Fryske folk gâns feroare is.\nSjoch, we hienen hjir eartiids Kneppelfreed. De measte yn Fryslân wenjende lju witte no absolút net mear wat dat ynhâlde. We ha it tsjintwurdich oer kletterdei. Dat wol je dochs net leauwe. Je sette hjir en dêr in kraantsje iepen, dan begjinne dy Kulturele Haadstêdfonteintsjes wer te rinnen en dan begjint de maitiid net, mar kletterdei. Huuh.\nIt is in útfynsel fan Merk Fryslân, betelle troch de provinsje, dus troch ús. Noch in wûnder dat se der in frysk wurd foar útfûn ha tocht ik noch, mar dat sil de media der wol fan makke ha, want Merk Fryslân hat in hiele oare namme opskreaun. Ik hope noch op soks as kletterdag, mar der stiet klaterdag. Klaterdag, huuh.\nNo hie it Fryske folk, sa tochten wy, al massaal wearze útsprutsen oer de wize wêrop't Merk Fryslân ús provinsje ferkeapje wol oan Sineeske en Amerikaanske toeristen, dy't hjir fanwege de corona dochs net komme meie.\nLikegoed praat Merk Fryslân noch altyd net oer fonteinen, mar oer eleven fountains. En dy moatte yn je discoverypakket sitte op de website. Der stiet nota bene by yn de berjochtjouwing oer dy klaterdag dat Merk Fryslân ekstra jild fan jo en my krigen hat om op dy klaterdag op dizze wize de eleven fountains nei de toerist ta te klaterjen.\nAnalytisy moatte oars tinke. Want it kloppet, wy bin Nederlanners. Mei al dat ingelsk bin we miskien sels wol Hollanners wurden. We ha ús eigen gefoel hielendal ferlern. Dat is net slim, hear, mar sokke âlde jonges as my moatte der rekken mei hâlde as se skriuwe oer saken dy't typysk Frysk binne. Om't datsoarte saken der suver net mear binne.\nDoch it dan ek mar rigoereus. Smyt de doarpen mar fuort. Doch dan mar krekt wat ik yn Ruslân seach, in soad doarpen dy't gewoan folslein efterlitten binne en yn elkoar donderje. Dan is der neat mear oer fan sis mar Hesens, Hilaard, Jellum, Hoptille, Blessum, dy hiele hoeke. Goh, der stiet ek al in sjofel oan de tsjerke fan Deinum te skuorren.\nWe litte in oerstallige heal lege Lelylinetrein troch Fryslân flitse, as in soarte fan statussymboal.\nAlle eveneminten yn Nederlân kin wer trochgean, mar we skaffe it skûtsjesilen, de PC en fierljeppen yn Winsum ôf.\nFrysk ûnderwiis, dat is in net fol te hâlden hobby fan in pear lju. D66 jout dochs oan, ûnderwiis moat goed, dus daliks Ingelsk op de beukerskoalle.\nIt Ryk hie al sa'n bytsje oanjûn dat Fryske kultuer net bestiet. De subsydzjes bin der inkeld noch foar Hollânsk- of Ingelsktalich guod.\nDus wurdt It swurd fan Grutte Pier ferraand. En dat stiel wurdt brûkt foar in plakette foar it jier 1498, it jier dat fia hartoch fan Saksen der in ein kaam oan de Fryske frijheid. En de stien fan 1345 by Warns donderje we yn in gasgat yn Grins.\nIk bin o sa bliid dat de Fryske ynstellings no gearwurkje sille yn in kenniscluster. Lang om let. Mar fiersten te let."\nWedstriid VC Snits ôfsein nei positive coronatest\nGersleat-Polder al hast twa wiken ôfsletten fan de wrâld nei tongerynslach


Programma Pilgrimaazje – Sytse van der Werf\nYnhâld programma Pilgrimaazje mei de folkgroep ‘Tsjirmerij’\n(programma wurdt net mear opfierd sûnt april 2017)\nIt libben is in pilgrimstocht. Dit tema rint as in reade tried troch it programma : fytse of rinne nei Santiago de Compostela, Rome, bysûndere moetings, djippe yndrukken, de tocht al as net ôfmeitsje, it libben dat rake klappen útdielt.\nSa foarmje de lieten, gedichten en ferhalen in stielkaart fan it lok en leed, útdrukt yn byldzjen-de teksten mar ek yn ferstille en swingende ynstrumintale nûmers.\nTroch myn teksten te kombinearjen mei de karakteristike Tsjirmerij – folksound krije myn nûmers in hiel nije kleur. Mei ús allen fertelle en sjonge wy oer ús eigen ûnderfiningen yn in wrâld dy’t hieltyd gekker liket te wurden.\nTsjirmerij bestiet uit Bert Otten (accordeon en trekzak), Wim Hobers (gitaar, banjo, mandoline) en Piet Herrema (doedelzak, fluiten, bodhràn). De groep is ien fan de âldste folkgroepen yn Fryslân en bestiet noch altyd út deselde besetting as doe. Yn it tritichjierrich bestean hat it trio konserten jûn yn ferskate Europeeske lannen wêrby Ierlân de favorite bestemming wie.\nResinsje Arjan Hut – Friesch Dagblad\nOfsluting en nij begjin op in snein yn Bears\nIn snein yn Bears, yn in tsjerkje treedt de folkgroepTsjirmerij op. It is de ôfsluting fan Tsjerkepaad 2014 dat as tema Pilgrimaazje hoe. Tsjirmerij hat wol in hiel bysûndere gast regele. It is de sjonger en ferskeskriuwer Sytse van der Werf, dy’t lang net mear optreden hat. In nij begjin? Yn 2009 waard Van der Werf beneamd ta Wâldsjonger, oftewol gemeentedichter en –sjonger fan Achtkarspelen. Op dat stuit hier er al in fearnsjier as trûbadoer aktyf west. Oan de ein fan datselde jier waard er troffen troch in beroerte. Op syn webside seit de muzikant dêroer dat it der goed ynhakte. ‘Ik bin der aardich fan hersteld, mar it spyljen op de gitaar is sûnt dy tiid i probleem’. Krekt as manlju fan Tsjirmerij – Bert Otten (akkordeon), Wim Hobers (gitaar, banjo, mandoline) en Piet Herrema (lillepiip en fluiten) – lizze de woartels fan Van der Werf yn Burgum. Dochs ha se nea earder meimekoarspile. Hja hawwe om it tema Pilgrimaazje in programma gearstald mei ferskes ut it oeuvre fan allebeide oanfolle mei gedichten en ferhalen. De âld-Wâldsjonger dy’t al jierren yn Kûbaard wennet is fansels it meast senuweftich. Hy hat al de gitaar derby, mar docht de stimme it noch en komt der wol wat folk? As de muzyk begjint, sitte der sa’n santich harkers, Wat ûnwennich stapt de Kûbaarder nei de mikrofoan, mar it duorret net lang, of de ferskes en de ferhalen rôlje fan it poadium ôf de tsjerke troch en alles docht wat it dwaan moat. ‘Druk,druk, druk’ hjit it earste ferske. Ut en troch kin Van der Werf efkes sitte, as de, as de hearen fan Tsjirmerij losgeane op in moai swingend ynstrumintaal nûmer. Sawol Van der Werf as Wim Hobers ha op pylgerstocht west, de earste op de fyts en de twadde te foet, Beide fertelle der âdersmaaklikst oer. Hobers fertelt oer de toeterjende Hollanners dy’t him foarbysjeesden en in man yn in kafee yn Luik, dêr’t men om healwei achten moarns al oan it bier sit en fan kofje gjin sprake wie. Van der Werf hearde muzyk by alle lânskippen dy’t er seach. In reis fan wiken, mei allerhanne yndrukken en aventoeren, en dan yn in flits mei it fleantúch werom nei hûs. Gloedfolle, tapaslike lieten as ‘Donkere kralen’,’Myn thús’ en ‘Underweis’ komme foarby, in traktaasje foar de oanwêzigen. Dat jildt ek foar de ‘Kust fan de dea’ mei in tekst ynspirearre op de Costa del Morte, foarby Santiago de Compostella, ea beskôge as it ein fan de wrâld. It lêste ferske ‘Oanstellerij’lit hearre dat net elkenien sa’n pylgerreis begrypt. In treflike humoristyske ôfsluter fan in gelegenheidskombo dat hooplik faker spylje sil.


Feestband blaast ôfskied ôf | Omrop Fryslân (advertinsje)\nFeestband blaast ôfskied ôf 11 maaie 2006 - 11:54\nDe Fryske feestband Lays hâldt dochs net op. Twa moanne ferlyn makke de band bekend der mei op te hâlden. De bandleden wolle har yndividueel mear dwaande hâlde mei muzyk. Mar se hawwe safolle reaksjes en oanfragen krigen foar optredens dat it beslút weromdraaid is.\nLays sil lykwols net mear as 30 kear yn't jier optrede. It ôfskiedkonsert dat pland wie foar maart 2007 giet no net troch.\nKorreksje meldeTrefwurden: argyfLês foarView the discussion thread.Diel dit berjocht op: 11-05Help yn Frysk by afasy 11-05VVD: mear jild promoasje Fryslân Besjoch ek...


Ate Grypstra - Wikipedy\nAte Grypstra (Noardburgum, 5 maart 1973) is in Frysk skriuwer en dosint Ingelsk en Frysk op it Beyers Naudé Gymnasium yn Ljouwert. Hy studearre Ingelske Taal- en Letterkunde en Fryske Taal en Kultuer oan de Ryksuniversiteit yn Grins. Mei syn frou en trije bern wennet er yn Bûtenpost.\nSûnt jannewaris 2005 skriuwt er yn it Frysk. Hy debutearre yn it literêre tydskrift Hjir mei in koart ferhaal. Dêrnei folgen publikaasjes yn allerhanne media.\nNeist proaza skriuwt Grypstra gedichten en resinsjes en docht er oersetwurk, dat fral út it Ingelsk wei. Hy hat foardrachten hâlden op it Literêr Sirkwy en op it Grinzer poëzijfestival Dichters in de Prinsentuin. Fierders hâldt er in skriuwersdeiboek by op it ynternet. Hy wurke ek mei oan it Frysk Cash projekt, hy sette trije ferskes oer. Yn 2011 is de cd útkommen, de earste printinge fan de cd (5000 stiks) wie gau útferkocht.\nYn april 2008 kaam by útjouwerij Afûk syn debútbondel Heftich út, in boek mei 15 koarte jeugdferhalen. Fan it boek waarden sa'n 500 eksimplaren ferkocht, wat in goed oantal is foar in begjinnende Fryske skriuwer. Yn 2010 ferskynden de berneboekjes Tsjang Tsjin Tiid en Rinze Hat de Hik. Yn 2013 folge it berneboekje Tsjang en de Taaldief. Begjin septimber 2011 kaam by de Afûk de earste roman út fan Grypstra, dat de titel It beest fan de Westereen draacht. It boek is in thriller, miskien sels wol in horrorboek. It genre wurdt ek beneidrukt troch de sin dy't foaryn it boek stiet: "Troch Steven Kingma, besoarge troch Ate Grypstra". Steven Kingma stiet dêryn foar Stephen King. It ferhaal spilet him ôf yn de jierren tachtich, yn dy tiid ûntdekt in professor in manuskript, dat er graach útjaan wol. Omdat Grypstra keazen hat om it ferhaal him ôf spylje te litten yn it doarpke De Westereen, is it boek ek skreaun yn it Westereendersk.\nHeal novimber 2012 ferskynde de twadde roman fan Grypstra: Grutte Pier: Krús fan de Hollanner. It boek oer Grutte Pier ferskynde earst yn it Frysk, letter sille oersettings yn it Nederlânsk en Ingelsk folgje. Om dat boek hinne waard ek in nije game fan Triangle Studios makke.\nSûnt 2009 is Grypstra redakteur fan De Moanne. Yn 2011 siet Grypstra ek yn de advyskommisje foar de Gysbert Japicxpriis fan dat jier. Hy die dat mei Sietske de Jong en Willem Verf. Fierders sit er ek yn de sjuery foar de Junior Rely. Grypstra wie dêrnjonken ek belutsen by it ta stân kommen fan 'e Fryske oersettings fan sawol It Selskip fan de Ring (2011), as De Twa Tuorren (2016), de earste beide dielen fan 'e trilogy The Lord of the Rings, fan 'e ferneamde Ingelske skriuwer J.R.R. Tolkien. It eigentlike fertaalwurk waard dêrby dien troch dû. Liuwe H. Westra, predikant en universitêr meiwurker te Lollum; Grypstra wurke mei as korrektor en ferliende ferskate organisatoaryske hân- en spantsjinsten. Yn it ferlingde dêrfan is er siktaris fan 'e Stifting Fryske Tolkien.\nYn 2009 waard him troch studinten fan de NHL de Bongelboekepriis takend foar syn boek Heftich. Oant twa kear ta krige er in Blyk fan Wurdearring fan it Rely Jorritsma Fûns en yn 2015 waard in fers fan him bekroane mei in priis.\n2011 : It beest fan de Westereen\n2012 : Grutte Pier: Krús fan de Hollanner\n2014 : Femke faalt (e-boek)\n2008 : Heftich\n2010 : Rinze hat de hik\n2010 : Tsjang tsjin tiid (Studio F, taalmetoade Frysk)\n2013 : Tsjang en de Taaldief\n2009: De bongelboekepriis (priis takend troch studinten fan de NHL)\n2015: Rely Jorritsmapriis foar it gedicht De stêd: in sang\nEigen webstek fan Ate Grypstra\nYnformaasje oer Ate Grypstra by Tresoar\nYnformaasje oer Ate Grypstra by Sirkwy.nl\nArtikel oer Grypstra yn it "Nieuwsblad Noordoost Friesland" fan 26 augustus 2011\nOpfrege fan "https://fy.wikipedia.org/w/index.php?title=Ate_Grypstra&oldid=904992"\nLêst bewurke op 12 jan 2018 om 19.02\nDizze side is it lêst bewurke op 12 jan 2018 om 19.02.


Emirates iepenet wer wrâldwide salons dy't begjinne mei Kairo\nThús » Lêste nijs artikels » Airlines » Emirates iepenet wer wrâldwide salons dy't begjinne mei Kairo\nAirlines • Fleanfjild • Loftfeart • Breaking International News • Breaking Reisnijs • Saaklike reizen • Egypte Breaking News • Lúkse Nijs • Nijs • Ferantwurdlik • Toerisme • Transport • Reisbestimmingsupdate • Reisgeheimen • Travel Wire Nijs • UAE Breaking News • Ferskate nijs\nNovimber 26, 2020\nEmirates iepent syn salons oer de heule wrâld opnij mei de Emirates lounge yn Cairo International Airport. Yn 'e kommende wiken kinne klanten fan Emirates der nei út sjen om nochris te genietsjen fan Emirates lounge-tsjinsten yn oare bestimmingen, lykas JFK International en New York Airport fan New York.\nDe loftline hat har lounge-oanbod opnij ynrjochte en ekstra maatregels foar sûnens en feiligens ynfierd. De nije protokollen wurde yn elke lounge útrôle.\nIt buffetoanbod wurdt feroare yn in a la carte-tsjinst mei kontaktleaze menu's aktivearre troch QR-koade. De hiele dei sil lounge-meiwurkers elke sit en tafel sanearje nei't klanten fuort binne. Derneist sil de lounge geregeld wurde saneare en fumigeare.\nAlle meiwurkers dy't wurkje yn 'e lounge sille maskers hawwe en protokollen foar sosjale distansjearring binne yn' e lounge te plak. Sittekapasiteit sil wurde helle, om't elke oare bankstoel net bewenne wurdt. Om de feiligens fan iten te garandearjen sille cateringpersoniel maskers, wanten en persoanlike beskermingsapparatuer (PPE) hawwe. Krante, tydskriften en oare lêsmateriaal sille net beskikber wêze om it risiko fan ynfeksje troch oanrekking te minimalisearjen.\nDe lounge fan Emirates yn gearrin B yn Dubai International Airport is ek iepen mei in opnij ûntworpen tsjinst en oanwiisd First Class-gebiet. De lêste moannen yntrodusearre Emirates tsjinsten dy't rjochte binne op it leverjen fan klanten in feilige en naadleaze lofthavenûnderfining. It yntegreare biometryske paad by Dubai International Airport is it lêste yn in protte inisjativen fan Emirates, wêrtroch klanten kinne gean fan check-in nei boarding puur troch gesichtsherkenning.\nEmirates bliuwt har hântekeningtsjinsten stadichoan werynstelle nei strikte beoardieling en soarchfâldige werynrjochting om de sûnens en feiligens fan klanten en meiwurkers te garandearjen.\nOan board binne de ferneamde A380 Onboard Lounge en Shower Spa werop gien, wylst Emirates 'dinerûnderfining oan board werom is nei syn hantekeningstsjinst, wylst strikte hygieneprotokollen yn acht nommen waarden.\nNije flecht fan Washington nei Lagos, Nigearia op Feriene ...\nNASA manier fan fjochtsjen tsjin Cyclone Gobally\nRussyske loftferfierders hervearje Turkije-flechten\n2021 Oshkosh overtreft ferwachtingen fan EAA -organisatoaren ...\nAmerikaanske ambassade yn Eswatini warskôging: Bliuw thús!


Skatebanen yn Achtkarspelen | Omrop Fryslân (advertinsje)\nSkatebanen yn Achtkarspelen 26 apr 2004 - 00:00\nDe skatebaan yn Bûtenpost moat neist it swimbad De Kûpe komme. Dat is it bêtse plak neffens de skaters, Pleatslik Belang, wolwêzensstichting Het Achtkant en de gemeente. Oer de plannen is moandei in gearkomste yn Bûtenpost. Achtkarspelen hat twa plakken oanwiisd dêr't skatebanen komme sille. Neist Bûtenpost komt der ek ien yn Surhústerfean by it parkearplak fan sportpark 't Ketting. Buertbewenners ha dêr ferskate kearen tsjin protestearre.\nKorreksje meldeLês foarTrefwurden: argyfView the discussion thread.Diel dit berjocht op: 26-04Opknappen toer Twizel djoerder 26-04Dokkumers krije wurkstraffen Besjoch ek...


(Trochwiisd fan Susie Walking Bear)\nSa lei Yellowtail yn it grutte Navaho Yndianereservaat fan Arizona en Nij-Meksiko gefallen fêst wêrby't sike bern letterlik stoaren op 'e rêch fan harren memmen wylst dy 50 oant 60 km rinne moasten om it neiste sikehûs te berikken. Fierders koe de Yndiaanske âlderein troch it bestean fan in taalbarriêre en in kultuerkleau syn sûnensproblemen net dúdlik meitsje oan 'e behanneljende dokters. Yellowtail krong oan op herfoarmings binnen de IHS, lykas it talitten fan tradysjonele medisynmannen by pasjinten en it oanstellen fan sûnenssoarchfertsjintwurdigers yn 'e ûnderskate wenkearnen fan 'e reservaten. Yn har karriêre wie Yellowtail lid fan in grut tal kommisjes op it mêd fan Yndiaanske sûnenssoarch, sawol op pleatslik, steats- as federaal nivo. Se waard ûnder trije ferskillende Amerikaanske presidinten beneamd ta lid fan 'e Presidinsjele Rie oangeande Yndiaanske Edukaasje en Nutrysje en fan 'e Rie foar Yndiaanske Sûnens fan it Amerikaanske Ministearje fan Sunens, Underwiis en Wolwêzen.\nUntfongen fan "https://fy.wikipedia.org/w/index.php?title=Susie_Walking_Bear_Yellowtail&oldid=993662"


Hûdkankerdei lûkt 300 minsken | Omrop Fryslân (advertinsje)\nHûdkankerdei lûkt 300 minsken 29 maaie 2010 - 17:33\n0 reaksjes In smoardrokke dei sneon foar de dermatologen fan it Anthonius sikehûs yn Snits. Minsken koene dêr terjochte foar mear ynformaasje oer hûdkanker. Der kamen sa'n 300 minsken op de 'Bescherm je huid' dei ôf. Ferline jier wiene dat der sa'n fyftich. Jierliks wurde der yn Nederlân mear as twa miljoen nije gefallen fan hûdkanker konstatearre. Nei alle gedachten krijt ien op de seis minsken hûdkanker. Dat is de lêste jierren tanaam.\nKorreksje meldeLês foarTrefwurden: argyfView the discussion thread.Diel dit berjocht op: 29-05Triple A-apparteminten te keap 29-05Hjoed: Fryslân aardich feilich Besjoch ek...


Eudaimoania - Lezen voor de lijst\n| niveau 2 | Eudaimoania\nKFFB (Kristlik Fryske Folksbibleteek)\nIt is net bekend wa't achter de skûlnamme I.E. Bloem sit. Yn ynterviews jout de skriuwer oan dat hy/sy op syn/har privacy steld is en leaver net yn 'e oandacht stean wol. Bysûnder oan dit boek is dat de skriuwer it spesjaal skreaun hat foar jonge lêzers fan 15 oant 25 jier. De skriuwer hopet lykwols dat ek âldere lêzers it in moai boek fine sille.\nDit boek giet oer Emily (17), dy’t beslút om feganistysk te iten. Se wurdt dêrta ynspirearre troch in superslanke, moaie frou dy’t se op YouTube sjocht. Sels wol se ek oaren ynspirearje en dêrom begjint se filmkes op te nimmen oer har libben as feganist. Har bruorke helpt har om de fideo’s profesjoneler te meitsjen en har kanaal wurdt hieltyd súksesfoller. Sa súksesfol, dat se der goed jild mei fertsjinnet. Undertusken moat se ek gewoan nei skoalle en moat se har ferhâlde ta de nije leafde fan har mem, dy’t se net fertrout. Har eigen heit, dy't ferûngelokke is, mist se bot.\nAst begjinst te lêzen falst fuort yn it ferhaal, want Emily fertelt har mem wat har plan is en de earste sin fan it boek is har mem har reaksje dêrop. Dêrtroch wurdst fuort meinommen yn Emily har gedachten oer har mem, dy har freon, en oare saken dy't yn it libben fan Emily spylje. Har wrâld sil foar in part werkenber foar dy wêze.\nHoe giest om mei de nije leafde fan dyn heit of mem? Hoe feroarest dyn manier fan libjen? Hoe fier giest foar dyn idealen? Wa kinst fertrouwe?\n"Eudaimoania ('stribjen nei loksilligens') is in spannende en fernimstich komponearre roman oer in jonge frou dy't har libben net op oarde [sic] krijt en de wierheid net ûnder eagen sjen wol."\nJaap Krol yn Friesch Dagblad\n"Posityf is (...) dat it boek bysûnder flot skreaun is en in moai byld jout fan de oandacht dy't YouTube bringe kin. It Frysk is dêrby tige modern."\nDoeke Sijens yn Leeuwarder Courant\n- "Stribje nei Eudaimoania", resinsje yn Ensafh, nûmer 5 (2020) troch Gerbrich de Jong\nDe nacht fan Mare\nBoek Bloem, I.E. Eudaimoania\nom dy in better byld te foarmjen fan de personaazjes\n1. Kies trije personaazjes út it boek dy't neist Emily in belangrike rol hawwe yn it boek. Lis koart út wêrom't se belangryk binne.\n2. Meitsje in beskriuwing fan Emily. Beskriuw sawol har inerlik as it uterlik. Dat meist dwaan mei wurden, mar meist ek gebrûkmeitsje fan plaatsjes (út tiidskriften of fan ynternet) of tekeningen. Set ûnder dyn beskriuwing in karaktertrek fan Emily en neam in foarbyld út it boek dêr't dy karaktertrek nei foaren komt. Set de side fan it foarbyld derby.\nAst bygelyks seist dat Emily moedich is, kinst ferwize nei it momint dat sy yn de trein stapt nei Grins om dêr minsken te treffen dy't se allinnich fan it ynternet ken (s. 86).\n3. Doch no itselde foar ien fan de oare persoanen dy'tst by fraach 1 neamd hast.\n4. Hoe is de relaasje tusken Emily en de oare persoan dy'tst beskreaun hast? Feroaret dy relaasje troch it boek hinne?\n5. Bliuwt Emily troch it boek hinne deselde persoan of fynsto dat se feroaret?\nEn hoe sit dat by de persoan dy'tsto by fraach 3 beskreaun hast? Lis dyn antwurd út.\nVan Balen, Joosten en Peppelenbos. Basisboek Literatuur, Grins 2009, side 247-248.\nFokus foarkant en flaptekst\nom nei te tinken oer it belang fan it uterlik fan in boek\n1. Beskriuw sa dúdlik mooglik hoe't it boek derút sjocht. Wat stiet der op de foarkant? Watfoar plaatsje is brûkt? Watfoar kleuren? Beskriuw it sa, dat ien dy't it boek noait sjoen hat in folslein byld krijt.\n2. Betink no wêrom't it boek der sa útsjocht as dat it der útsjocht. Wêrom is keazen foar dat plaatsje en dy kleuren, tinkst? Beskriuw de relaasje tusken de foarkant en de ynhâld fan it boek.\n3. Wat fynsto fan de foarkant fan it boek? Kies minstens twa wurden út it listje hjirûnder en ljochtsje ta wêrom'tst dy wurden passend fynst.\n4. Lês no de tekst achterop it boek (de 'flaptekst'). Wat fynst fan dy tekst? Slút er goed oan op de ynhâld fan it boek? Stiet it wichtichste der neffens dy yn? Ljochtsje dyn antwurd ta.\n5. De lêste sin fan de flaptekst is: 'En der is noch wat dat Emily ûnder eagen sjen moat.' Wat moat se ûnder eagen sjen?\nVan Balen, Joosten en Peppelenbos. Basisboek Literatuur, Grins 2009, side 249.\nom nei te tinken oer de betsjutting fan de titel\n1. Sykje op ynternet op wat 'eudaimoania' (Nederlânsk: eudaimonia) betsjut en lis yn eigen wurden út watst fûn hast. Jou by dyn antwurd de link fan de website(s) dy'tst brûkt hast foar dyn antwurd.\n2. Lis út wêr'tst oan sjen kinst dat Emily stribbet nei eudaimonia. Wat dochst dy om dat te berikken?\n3. Kies no in personaazje út Emily har famylje en ien fan bûten har famylje. Stribje sy ek nei eudaimoania? Lis dyn antwurd út en brûk dêr foarbylden út it boek by.\n4. Faak wurdt sein dat it goed is om de balâns te sykjen tusken twa utersten. Tusken neat doarre (it iene uterste) en gjin gefaren sjen (it oare uterste) sit moedich wêze (it midden). Fynsto dat it Emily slagget om de balâns te finen tusken dy twa utersten? Wêrom wol of net? Lis dyn antwurd út.\n5. Wat is dyn manier om te stribjen nei eudaimoania?\n6. Slagget it Emily om eudaimoania te berikken oan de ein fan it boek? Lis dyn antwurd út.\nWurkfoarm yndividueel of yn in twatal\nom dy te ferpleatsen yn in personaazje\nDizze opdracht kinst allinnich dwaan of yn in twatal. Ast de opdracht yn in twatal dochst, dogge jim fraach 1 tegearre en fraach 2 en 3 ferdiele jim: de iene betinkt de fragen, de oare betinkt de antwurden.\n1. Oan de ein fan it boek is Emily in hiel oar famke as oan it begjin fan it boek. Beskriuw hoe't Emily nei har eigen uterlik sjocht oan it begjin fan it boek en hoe't dat is oan de ein fan it boek.\n2. In oare feroaring is dat Emily yn de rin fan it boek dingen doart dy't se earder net doard hie. Neam dêr twa foarbylden fan. Neam ek de sidenûmers.\n3. Tink dy no yn datst in meet & greet hast mei Emily nei har reis nei Tailân. Do meist har ynterviewe. Betink minimaal seis fragen dy'tst har stelle kinst. Gean yn dyn fragen yn op de feroaringen dy't sy trochmakke hat.\n4. Stel de fragen oan Emily en betink sels de antwurden dy't se jaan kinne soe. Soargje dat Emily har antwurden oanslute by wat der yn it boek bart en libje dy sa goed mooglik yn.\nVan Balen, Joosten en Peppelenbos. Basisboek Literatuur, Grins 2009, side 248.\n1. Lês de resinsjes dy'tst fynst op de website fan Sirkwy, bygelyks dy fan Jaap Krol yn it Friesch Dagblad of dy fan Doeke Sijens yn de Leeuwarder Courant. Kies ien fan de resinsjes út dy'tst fynst ûnder 'boarnen'.\n2. Skriuw in brief of in mail oan de resensint dêr'tst yn reagearrest op dy syn resinsje. Hjirûnder sjochst in foarbyld foar in begjin fan dyn stik. Dat meist brûke, mar it hoecht net. Hâld dy oan de regels foar saaklik skriuwen en besykje sa oertsjûgjend mooglik te wêzen.\nAchte Sijens, bêste Doeke,\nKrekt as jo ha ik it boek Eudaimoania lêzen en graach soe ik reagearje wolle op de resinsje dy't jo oer dat boek skreaun hawwe. Ik bin it op trije punten (net) hielendal mei jo iens.\nIt earste punt is ...\nYn de flaptekst fan it boek stiet as lêste sin: "En der is noch wat dat Emily ûnder eagen sjen moat."\n1. Wat is datjinge dat Emily ûnder eagen sjen moat?\n2. It antwurd op de foargeande fraach komt pas yn it alderlêste haadstik oan it ljocht. Dochs fernimst yn it boek al earder dat der wat oan de hân is, bygelyks yn it kontakt tusken Emily en Henk, mar ek troch wat der yn Tailân bart. Neam minstens twa mominten yn it boek datsto fernimst dat Emily benaud is foar (guon) mannen. Neam ek de sidenûmers.\n3. De skriuwer fan it boek, dy't anonym bliuwe wol, hat yn in ynterview witte litten dat er him ynspirearje litten hat troch Hoe ik nu leef fan Meg Rosoff en De belevenissen van een muurbloem fan Stephen Chbowsky. Beide boeken binne oerset út it Ingelsk nei it Nederlânsk. Sykje op ynternet op wêr't dy boeken oer geane. Watfoar oerienkomsten sjochst tusken dy boeken en Eudaimoania? Jou de links fan de websites dêr'tst dyn ynformaasje fûn hast.\n4. As der in ferfolch op Eudaimoania komme soe, wat tinkst dan dat Emily yn dat ferfolch meimakket? Doch krekt of bisto de skriuwer fan it boek en betink hoe't it fierder giet mei Emily. Nim dêryn yn alle gefallen it aspekt mei dat yn de earste fragen fan dizze opdracht oan it ljocht kaam. Hoe giet Emily dêr mei om? Hoe giet it fierder mei de relaasje tusken Henk en har mem? Komt it noch goed tusken Emily en Erik? Sjocht Emily Lovegan en Patrick noch? Giet se fierder mei it meitsjen fan YouTube-fideo's? Dyn antwurd moat minimaal 200 wurden befetsje.\nDit boek giet oer Emily (17), dy’t beslút om feganistysk te iten. Se wurdt dêrta ynspirearre troch in superslanke, moaie frou dy’t se op YouTube sjocht. Sels wol se ek oaren ynspirearje en dêrom begjint se filmkes op te nimmen oer har libben as feganist. Har bruorke helpt har om de fideo’s profesjoneler te meitsjen en har kanaal wurdt hieltyd súksesfoller. Sa súksesfol, dat se der goed jild mei fertsjinnet. Undertusken moat se ek gewoan nei skoalle en moat se har ferhâlde ta de nije leafde fan har mem, dy’t se net fertrout. De heit fan Emily is ferstoarn en se mist him\nFoar N1-lêzers en N2-lêzers is dit boek oantreklik, omdat it giet om in meislepend ferhaal dêr't in soad yn bart. Fierders spilet it ferhaal him ôf yn in werkenbere wrâld en sille de gedachten en de frustraasjes dy't Emily hat foar de lêzer werkenber wêze. It boek befettet gjin yngewikkelde ferteltechnyske prosedees. It iennige dat de lêzer begripe moat is dat it ferhaal healweis in sprong makket yn tiid en plak. In N3-lêzer kin troch dit boek oan it tinken set wurde oer hoe't je omgeane mei grutte feroaringen en der libbenslessen út helje.\nIt boek befettet in soad taaleigen en in iroanyske styl, wat mooglik lestich is foar de N1- of N2-lêzer. De flotte, eigentiidske en meinimmende styl makket it boek lykwols ek tige oantreklik foar dy lêzers.\nIt boek hat in aardich grutte letter, begjint spannend en is opdield yn haadstikken. It sil net lestich wêze foar de N2- of N3-learling om deryn te begjinnen. In N1-lêzer sil it boek oan de tsjokke kant fine.\nLearlingen mei ynteresse yn feganisme sille dit boek ekstra nijsgjirrich fine.\nDer is gjin algemiene kennis fereaske op it boek nei te kommen, hielendal foar jonge minsken net, dy't bekend binne mei YouTube en influencers.\nIt boek is skreaun yn natuerlik Frysk mei in soad Frysk taaleigen. Emily waacht harsels op 'de skealje', se 'lûkt oan de skouders', sjocht ien 'libbensliif', 'jout om sizzen', mar is ek gau 'kiezzich'.\nKoarte en lange sinnen wikselje inoar ôf. It boek hat in soad dialogen. Opfallend is dat yn guon sinnen de ynterpunksje ûntbrekt, wat in boartlik effekt jout. Foarbyld: 'Tútsje, kopke tee, hoe wie dyn dei ja goed en dy fan dy dan o myn dei wie ek prima tankjewol.' (s. 9)\nDe styl is bytiden iroanysk te neamen en Emily kin fûl wêze yn har taalgebrûk en har tinzen oer oaren. Foar lêzers dy't net rjochte binne op styl mar mear op hanling, kin dat lestich wêze.\nIt boek befettet it in soad aksje, want Emily is in aktyf type en der bart in soad. Foar de N1-lêzer kinne Emily har tinzen oer wat der spilet lestich wêze om nei te kommen.\nIt ferhaal spilet him gronologysk ôf.\nDer is ien ferhaalline, dus der binne gjin lestichheden op dit punt.\nLearlingen krije it ferhaal mei út it perspektyf fan Emily wei. It smyt foar de lêzer gjin problemen op.\nN1-lêzers sille dit boek beskôgje as in spannende roman oer in influencer en oare bekende ûnderwerpen. N2-lêzers sille it noflik fine dat se harsels (foar in part) werkenne kinne yn it libben dat Emily hat en har meislepe litte troch it meislepende ferhaal. Foar de reflektearjende N3-lêzer sil dit boek betsjutting ha om nei te tinken oer famyljeferhâldingen, freonskippen en hoe't je je ferhâlde ta feroaringen. N3-lêzers kinne ek neitinke oer seksuele yntimidaasje en hoe'tst dêr mei omgean moatst ast der mei te meitsjen krijst.\nIt kin lestich wêze foar de N1- en N2-lêzer om him goed yn Emily te ferpleatsen en de keuzes dy't sy makket te begripen. De oergong fan Emily as 'gewoan famke' nei Emily as 'ferneamde influencer' giet frij abrupt en har karakter liket mei te feroarjen. Emily sil net foar elke lêzer in sympatyk karakter wêze.\nIn tal karakters yn dit boek is oersichtlik en goed nei te kommen.\nDe iennige persoan dy't him yn it boek tige ûntwikkelet is Emily. Fan in skrutel, stevich famke wurdt se in selsbewuste jonge folwoeksene dy’t wit wat se te bieden hat. Dy ûntwikkeling giet yn in heech tempo.


Banepûl yn Achtkarspelen | Omrop Fryslân (advertinsje)\nBanepûl yn Achtkarspelen 09 maaie 2008 - 11:56\nMinsken nij arbeidsritme jaan, dat is it doel fan de banepûl yn Achtkarspelen. De gemeente wol dy pûl opsette foar minsken dy't lange tiid yn 'e bystân sitte. Bedriuwen kinne minsken út de pûl wurk oanbiede. At se gjin wurk mear foar har ha kinne de minsken wer by in oar bedriuw oan it wurk. It is de bedoeling dat der kontinu wurk foar in tsiental minsken is. De pûl moat fan't hjerst fan start gean.\nKorreksje meldeLês foarTrefwurden: argyfView the discussion thread.Diel dit berjocht op: 09-05Bommen oprêde by Makkum 09-05TON komt oare wike nei Fryslân Besjoch ek...


Under de Goetheturm - de Moanne\nPublisearre op maandag, 21 oktober 2019 · Reagearje\nIk bin mei fotograaf Henk Bleeker ûnderweis nei de Frankfurter Buchmesse. It is striemin waar en it avesearret net bot, dat wy komme net fierder as Köln. By it Hauptbahnhof fine wy in parkearplak dêr’t Henk de bus kwyt kin. Wy ite yn in restaurantsje oan de Ryn en helje noch in pear bier yn Papa Joe’s Jazzbar. It New Orleans dixieland-bandsje yn de âldste jazzbar fan Dútslân swingt lekker en it is bearegesellich.\nDe oare moarns wurde wy wekker fan it piipjen en knarsen fan de treinen dy’t it Haupbahnhof yn en út ride. De sinne skynt en wy skoare in moarnsmiel yn it folslein nije sintrum. Allinne de enoarme domtsjerke en in pear strjitten yn de Altstad binne oan de bombardeminten ûntkommen, foar de rest lei alles nei de oarloch yn pún. Wy stappe de camper wer yn en ride de lêste pear hûndert kilometer fan Köln nei Frankfurt. Oer in provinsjale dyk troch it bosk ride wy de stêd yn. Sawat ûnder de Goetheturm fine wy in plakje foar de camper achter it Friedhof Südost.\nMei in Tageskarte foar bus en tram reizgje wy dwers troch Frankfurt nei de Messe. It is, sa te ferwachtsjen wie, in ûnbidich kompleks fan hallen, gongen en hoeken mei bars. Tusken de eksposysjeromten sitte grutte binnenplakken, dy’t ek fol stean mei standsjes, yttintsjes ensafuorthinne.\nBy de yngong fan de Messe wurde wy oansprutsen troch in lange frou yn in strak swart pak mei in nammebuordsje om ’e hals. Se freget oft wy al in kaart hawwe. Nee. Oft wy in kaart wolle? Ja. Sy hat in kaart foar 50 euro. In deikaart kost 75 euro, dus wy hawwe mei syn twaen 50 euro koarting. Wy kinne har mobile nûmer krije, har de oare deis wer belje en dan noch ris dyselde 50 koarting krije.\nIt lok laket ús ta: yn trije sekonden 50 euro besparre.\n‘Dat moat wêze,’ sis ik, hoewol’t ik net fertrou. De frou sjocht in bytsje apart út de eagen wei.\nWy rinne mei har nei de kassa fan de Messe. Twa froulju yn oranje stewardess-pakjes sjogge ús oan, mar litte ús der troch.\n‘No binne jim der yn,’ seit de frou.\n‘Yn de Buchmesse.’\n‘Krije wy gjin kaartsje fan dy?’\n‘Nee, dat ha ik dochs ferteld. Ik lit jim der yn, mar jim kinne der net mear út. Jim kinne der wol út, mar dan komme jim der net wer yn. Want ik ha gjin kaartsje foar jim. En no wol ik graach 100 euro.’\n‘In kaartsje kost 22 euro,’ seit Henk. Hy hat de tagongsprizen fan de Buchmesse op it skerm fan de mobyl scrold.\n‘Nee! Ik sis dochs hyltyd, in kaartsje kost 75 euro!’\n‘Kinsto it hiele ferhaal noch ris fertelle?’ sis ik. ‘En no yn it Ingelsk, bitte?’\nWat is dyn namme eins?’ batst Henk der fuort oerhinne.\nIk sjoch nei it nammekaartsje dat se oan in toutsje om ’e hals hat. Der stiet Don Hathington op. Wy fertrouwe it net mear.\n‘Jim liuwe my net,’ ropt se lilk. ‘Och soademiterje op!’\nSe giet in eintsje fan ús ôf stean en rint dan hurd fuort. Wy sjogge noch ris goed op it skerm fan Henk syn mobyl, en no lêze wy it ek: de tagong foar de fakbeurs foar ien dei is yndied 75 euro. It is sneu foar de frou, mar wy binne der by ûngelok fergees yn kommen.\nBy in Information-baly freegje ik om in plattegrûn. De fryske stand stiet yn hal 5. Wy komme by stands fan Abu Dhabi, Ruslân, Iran, Korea en alle grutte lannen fan de wrâld del. Wy passeare de grutte stand fan gastlân Noarwegen, flankearre troch de oare Skandinavyske lannen, en dan komme wy by de útjouwers fan Nederlân en krije wy Boeken fan Fryslân* yn it fizier.\nErnst Bruinsma, Afûk / Boeken fan Fryslân en Yldau Visser fan de provinsje sitte oan taffeltsjes tusken rekken mei fryske boeken. De boeken dy’t yn in folder spesjaal promoot wurde, stean foaroan. Henk en ik prate in hoart mei Ernst en Yldau. As wy fierderop sille, komt Jitske Kingma by de stand; sy komt krekt by in ôfspraak wei.\nNoch ris koarting en de wynbar\nDe oare deis komme Henk en ik wer by de yngong fan de Frankfurter Buchmesse. En hoe is it mooglik, dyselde frou stiet der wer. Se ken ús lykwols net werom en hat in oare namme. Se hjit no fan Lara. No goed, wy witte wol better, mar dogge krekt as oft wy gek binne. Sa komme wy der no wol yn mei de koarting dy’t se ús de foarige dei tasein hie. En diskear krije wy in kaart.\nOmdat ik foar it útwikselingsprojekt Other Words twa moanne yn Slovenië west ha, sykje ik de stand fan Slovenië op en kom yn kontakt mei leden fan de Sloveenske delegaasje. Fan Jitske Kingma fan útjouwerij Elikser ha ik in briefke krigen. Ien fan de Baskyske delegaasje, dy’t foar it projekt Other Words wurke hat, soe it aardich fine om my even te treffen.\nDêrnei sykje ik myn reisgenoat Henk Bleeker op. Hy hat kontakt mei in útjouwer út Australië lein. Oan it ein fan de dei komme wy fia de Australyske útjouwer by in bar op de ôfdieling fan de keunstboeken en wy reitsje yn petear mei minsken fan it Ministearje fan Hessen. Hiel tafallich heakje leden fan de delegaasje fan Slovenië ek by dit selskip oan.\nHal 4 fan de Buchmesse slút ôf. Wy moatte der út en rinne mei it selskip troch de lege hallen en gongen fan de gigantyske boekemerk. Yn hal 3, de Dútske hal, is noch ergens in feestje, mar Henk en ik moatte de jassen ophelje. By de garderôbe docht lykwols bliken dat de lûken ticht binne. Sûnder jas sette wy mei de Australiër, de Slovenen en de Dútsers fan it Ministearje fan Hessen in wynbar yn it sintrum fan Frankfurt yn.\nYn de wynbar sitte in pear minsken fan de Baskyske delegaasje. No kin it feest hielendal begjinne. As Henk en ik op in stuit wat ite wolle, blykt dat de keuken ticht is. Dat op ’t lêst sette wy sûnder jassen en sûnder iten mei in taksi ôf. Yn de camper ûnder de Goetheturm ite wy in kopke sop en in droege woarst.\nDe oare moarns gean ik achter de jassen oan. De jas kin Henk net safolle skele, mar ik wol him werom hawwe. Al myn papieren sitte der yn. Ik ha allinne myn telefoan en pinpas noch. It sil my lykwols benije oft ik der sûnder tagongskaart yn kom, want de garderôbe sit oare kant de kassa.\nIk stap op de frou ta dy’t my it meast geskikt ta liket om dit op te lossen. Sûnder probleem kin ik der yn. Ik lit myn rêchsek stean, sadat se wit dat ik weromkom. De jassen hingje allinne net mear yn de garderôbe. In âldere frou leit my út wêr’t se wêze moatte, alhiel oan de oare kant fan de Buchmesse.\nNei minút of tsien kom ik by in Information-baly. Ik freegje wêr’t Dependance Nord is. It gebou stiet oare kant it binnenplein. Goed fiif minuten letter stean ik yn it buro foar ferlerne foarwerpen. Ik sjoch de jassen al oan de kapstok hingjen. De man gniist wat en skrast de sifers fan de bontsjes troch, it bewiis dat ik de jassen ophelle ha. Mei de jassen ûnder de earm rin ik werom nei myn rêchsek, stap de Messe út en nim de tram en bus werom nei de Goetheturm.\nMyn boek, De trekker fan Troje, stie om it samar te sizzen ‘bûten de kompetysje’ yn de folder fan Boeken fan Fryslân. Myn útjouwer, Bornmeer fan Steven Sterk, koe ik net fine op it listje fan Fryske útjouwers dat op de Buchmesse wie.\nMar doe’t ik in nammekaartsje kriich, moast ik sizze wa’t ik fertsjintwurdige. Ik hie miskien ‘mysels’ sizze moatten, mar ik sei (earlik as bin): Utjouwerij Bornmeer. Omdat ik Bornmeer net op it listje fine koe, sei ik: ‘Utjouwerij Afûk’. Dy namme typte sy op it kaartsje.\nEn sa kaam it dat ik letter mei in nammekaartsje mei: Hein Jaap Hilarides, Publisher Afûk, op de Buchmesse om rûn. Ernst Bruinsma moast der wakker om laitsje. Letter seach ik dat ik my fersind hie, de nije útjouwer fan Bornmeer wie der al.\nBesjoch ek de fideotrailer fan ‘De Trekker fan Troje’ fia: https://youtu.be/6mrcJ59zMpI


Flyers ferlieze mei 4-0 | Omrop Fryslân (advertinsje)\nFlyers ferlieze mei 4-0 31 des 2005 - 11:15\nIIshockeyploech Vadeko Flyers fan It Hearrenfean hat freedtejûn yn Amsterdam de twadde wedstriid fan de heale bekerfinale mei 4-0 ferlern fan Amstel Tigers. Troch dizze útslach steane beide ploegen op ien oerwinning elk yn de best of three-searje. De beslissende wedstryd wurdt kommende woansdei spile yn iisstadion Thialf op It Hearrenfean. De winner fan Vadeko Flyers en Amstel Tigers spilet op 18 jannewaris yn de finale tsjin Tilburg.\nKorreksje meldeTrefwurden: argyfLês foarView the discussion thread.Diel dit berjocht op: 31-12'Waskerij draait foarearst net' 31-12Kramer 3e op NK 1500 meter Besjoch ek...


Frysk - De Kruidhof hortus van Fryslân\nFerwen jo sintugen yn ‘e tunen fan De Kruidhof\nIn kuier troch De Kruidhof bringt jo bylâns 17 thematunen, elk mei syn eigen plantekolleksjes en bysûnderheden. Yn totaal waakse der rom 2.000 plantesoarten op 3,5 ha grûn. Der binne yn de tunen rekreative, ynformative en edukative saken. In lytse greep út ‘e fariaasje fan tunen yn ‘De Kruidhof’: de genêskrûdentún mei sa’n 40 genêskrûden yndield nei gebrûk en tapassing. de Fruithôf mei sa’n 100 âlde en nije fruitrassen en de Mid-ieuske Kleastertún, basearre op de dekreten fan Karel de Grutte.\nFan 21 april oant en mei 10 oktober 2020\nTiisdei o/m saterje fan 10.00-17.00 oere\nSnein fan 12.00-17.00 oere\nMoandei sluten, m.ú.f. Peaskemoandei en Pinkstermoandei\nDe skiednis van Botanyske tún De Kruidhof begjint yn 1930 as útein set wurdt mei in proeftún foar grienten en fruit. Letter rjochtet de proeftún har hieltyd mear op it kweken fan krûden. De genêskrûdetún wurdt yndield troch professor van Os en wurdt ferneamd yn binnen- en bûtenlân.\nYn ‘e jierren santich nimt de gemeente Achtkarspelen De Kruidhof oer en rjochtet men har mear op ‘e toeristyske funksje fan ‘e tún. It tal thematunen wurdt dan ek útwreide. Botanyske Tún Fryslân De Kruidhof waard yn 2000 registrearre as erkend museum en is sûnt dy tiid ek lid fan ‘e Nederlandse Vereniging van Botanische Tuinen.\nFoar mear ynformaasje kinne jo kontakt opnimme mei De Kruidhof.\nFolwoeksenen € 6,50\nbern 0 t/m 4 jier fergees\nbern 5 t/m 12 jier € 3,00\n65+ € 5,25 groepen > 15 persoanen 10 % korting op de entree gids € 25,00\nRûnliedings mei gids (op ôfspraak)\nWorkshops en lêzingen\n‘It Winkeltsje’ foar moaie kadeauartikels\nTúncafé mei terras foar kofje / thee en lunch\nFerkeaptún mei in grutte kar oan ferskate soarten planten


Nexus 6P te keap fan novimber | Androidsis\nNei in pear dagen fan 'e offisjele presintaasje wite wy al mear oer de takomstige lansearring fan' e nije Nexus. Wy witte dat de tillefoans al te keap binne op 'e Amerikaanske merk, mar dat wy lykwols op oare merken wat langer moatte wachtsje.\nHuawei, fabrikant fan 'e Nexus 6P, hat befêstige, op it Spaanske Twitter-akkount, de beskikberens fan' e takomstige Nexus foar mids novimber. Dus as jo fan plan wiene de meast Nexus te keapjen dy't der is, dan begjinne te besparjen.\nD'r waard in soad praat oer dizze nije terminals, in protte geroften sûnt it begjin fan it jier, mar úteinlik waarden se presinteare en litte in soad brûkers teloarsteld. It waard ferwachte dat Nexus opnij in betelbere terminal soe wêze as de Nexus 4 of Nexus 5, mar nexus 5X en Nexus 6P sille de skiednis net werhelje. Faaks is de Nexus 5X de terminal dy't it measte liket op 'e ferkeappriis fan' e Nexus 5, mar yn 'e Feriene Steaten sûnt de 5-inch terminal, it sil € 100 djoerder wêze yn Jeropa.\nNexus 6P te keap yn novimber\nOangeande de beskikberens fan beide terminals hawwe wy wat oanwizings, fral yn 'e grutste terminal fan it Nexus-merk. De Nexus 6P sil mids novimber yn Spanje oankomme, lykas befestige troch it profyl fan Huawei Spanje op it ferneamde sosjale netwurk Twitter. Dus, as jo fan doel binne de top-of-the-range terminal te krijen fan Google, kinne jo begjinne mei opslaan sûnt, har startpriis sil € 649 wêze, It kin in krystwyn wêze, tinke jo net?\nFolslein paad nei artikel: Androidsis » Android-apparaten » Mobile tillefoans » nexus » De Nexus 6P sil fan novimber ôf yn Spanje oankomme\nGean gean, jo hawwe de twitterôfbylding makke dy't ik op @htcmania pleatste foar it artikel.\nAntwurdzje op J.Lujan\nNije peilmerken bringe wat spesifikaasjes fan 'e Samsung Galaxy Besjoch it grutte 18 "-skerm Samsung tablet


'Fergoeding Marsman ôfspraak' | Omrop Fryslân Skip to main content\n'Fergoeding Marsman ôfspraak' 05 jun 2014 - 12:57\nDe KwadrantGroep út Snits koe net oars as âld-bestjoerder Chris Marsman in ûntslachfergoeding fan 370.000 euro betelje. Dat seit wurdfierder Jouke Wijnalda fan de KwadrantGroep. Marsman stiet mei goed in heal miljoen op it earste plak fan dikfertsjinners yn de âldereinsoarch, mei troch it grutte bedrach dat er ferline jier krige as ûntslachfergoeding. De bestjoerder krige ein 2012 in konflikt mei de ried fan bestjoer en naam yn 2013 ôfskied. Yn it kontrakt stie in klausule dy't bepaalt dat hy rjocht hat op in fergoeding fan dit bedrach.\nSa'n bedrach (trije kear in jierlean) falt lestich te rymjen mei de besunigings yn de soarch, fynt ek wurdfierder Wijnalda. De nije Wet Normering Topinkomens moat der foar soargje dat bestjoerders in maksimum fan 75.000 euro as fergoeding meikrije kinne by ûntslach.\nKorreksje meldeLês foarTrefwurden: soarchKwadrantgroepChris MasmanView the discussion thread.Diel dit berjocht op: 05-06Nije CAO foar it ûnderwiis 05-06Almere net ferrast oer útslach Besjoch ek...


Lv Abc Ein Cap Makkers en Suppliers | China Lv Abc End Cap Factory\nLow spanning ABC kabel ein caps waarden ûntwikkele om te kommen dat de lege spanning kabel dirigint systeem fan koartsluting yn elektryske distribúsje line\nLV End cap gewoan triuwt oer ysolearre diriginten ûnder ynstallaasje fan de kabel.\nTapassing gebiet fan LV kabel ein cap wurdt isolearre neutrale keabels fan 4 oant 150 m².\nPolymeric ein cap is in selsbewuste oplossing foar Aerial bondele diriginten, garânsje isolaasje fan kontakt. Caps binne hiel duorsum en maklik foar ynstallaasje.\nDit lege spanning ein cap neffens de noarmen NFC 33 041, CENELEC EN 50483-4.\nLow spanning ABC gemeenten foarby de UV temperatuer fergrizing test, dielectrical spanning underwater test.


Durk van der Veen, It tal mooglikheden is sawat ûneinich – Elske Schotanus\nsa hoecht er it net te sizzen, sa’t ik sei\nferhalen, 160 siden, ISBN-10: 90-5998-028-x / ISBN-13: 978-90-5998-028-0\nin miste kans*\nElk wurk dat ferskynt fertsjinnet soarch en omtinken. It jildt net allinne de rige Fryske Modernen. Sille boeken goed rinne, dan moatte alle debuten, nee, alles wat ferskynt, mei fjoer en faasje lansearre wurde. De lêzers moatte derop ôf fleane.\nNet sa lang lyn kaam it debút fan Durk van der Veen út: It tal mooglikheden is sawat ûneinich, in bondel ferhalen. It is sneu foar Durk van der Veen, mar de lju dy’t syn boek propagearje moatte – útjouwerij Venus – bedriuwe antypropaganda. Út har ynformaasje op www.venusboek.nl meitsje ik nammentlik it neifolgjende op:\n1. Durk van der Veen kin net skriuwe\n2. Durk van der Veen is in ferskriklike eamelkont.\nIk basearje dy konklúzjes op it ferhaalfragmint út it ferhaal ‘In sekuere wiidweidige en útlis’ op de webside fan Venus. It sitaat dat dêrop stiet is te lang om hjir op te nimmen, dêrom in sitaat út it sitaat:\n‘‘In ynsjoch dat myn libben net feroarje soe, sei er, want hysels libbe al jierren nei dat ynsjoch, sei er, en faaks wie it ynsjoch, dêr’t hy yn prinsipe al jierren nei libbe, him just omdat hy dat die hommels en as wie it it natuerlik ferrin fan de dingen oerkommen, om sa mar te sizzen, sa’t er sei.”\nKomt allinne yn it hjirboppe oanhelle stikje it wurd ‘ynsjoch’ al trije kear foar, yn it oarspronklike sitaat op venusboek.nl is dat acht kear, boppedat tel ik fjouwer kear ‘teory’ en der binne hast tritich farianten op it tiidwurd ‘sizze’. Of der yn de literatuerteory in namme foar dizze styl is, kin my net safolle skele; ik neam it: eamelje. Want, al drukt it geseur de titel, ‘In sekuere wiidweidige en útlis’, hiel sekuer út, ik wurd der, earlik sein, dea- en deawurch fan.\nDe measte skriuwers – en de lêzers mei har – hawwe al lang lyn útfûn dat in libben, meinimmend boek, of in ferhaal dêr’t men as lêzer jin yn bejaan kin, bestean moat, of foar fierwei it meastepart bestean moat, út spannende ynformaasje, in treflike styl en in fernimstige struktuer. It ferfelende fan in soad werhellings is gauris, dat de ynformaasje net nijsgjirrich en net ynformatyf en dus oerstallich is. Nei ien kear ‘sei er’ wit de lêzer wol dat der wat sein wurdt. En as de ik-persoan al jierren nei in bepaald ynsjoch libbet, leaust daliks dat er libbet nei dat ynsjoch. Al dy werhellingen bringe de lêzer neat fierder en kinne dus likegoed weilitten wurde.\nWêr’t it my om giet, is: wêrom kiest de útjouwer krekt in beroerd eintsje út it boek om mei foar de hearen te kommen? Wêrom wurdt Durk van der Veen presintearre as in man dy’t net skriuwe kin, dy’t ûnynteressante werhellings oaninoar riuwt?\nOer de ynhâld fan it boek lit de útjouwer ûnder mear witte: “Hy (Van der Veen) besiket lykas syn grutte foarbyld op dit mêd, Thomas Bernhard, om in brêge te slaan nei it numerike stelsel, de wiskunde en de logica. Dat sit him yn it beskriuwen fan mooglikheden. Bernhard skriuwt yn it Dútsk en wurket krekt as yn de wiskunde mei aksioma’s en dichotomyen. Hy wurket mei fergelikingen, tsjinstellingen, oerienkomsten, lytse ferskillen, útsonderingen ensafuorthinne, in foarm dêr’t de Dútske taal him lykas de Fryske goed foar lient.”\nJa, wat moat ik my dêr by foarstelle? Is It tal mooglikheden is sawat ûneinich in soartemint fan rekkenboekje? Ynsjoch is ynsjoch, mar is dat krekt wat oars as teory? As de útjouwer ek noch oankundiget dat der sprake is fan in ‘soarte fan non-filosofy’ en in ‘lossteand bouwurk fan wurden en taal’ of (yn de folder fan It Fryske Boek) in ‘bolwurk fan wurden en taal’, wat is it dan: in lossteand bouwurk of in bolwurk? Hinget de brot mei al dy aksioma’s en dichotomyen as los sân oan elkoar? Dàt is de yndruk dy’t it stikje ynhâldsbeskriuwing jout. Geane de ferhalen ek noch earne oer?\nIs it no wier sa slim om in flitsend stikje proaza te skriuwen dat jin nijsgjirrich makket nei de ferhalen fan Van der Veen?\nEn oars binne der dochs tekstskriuwers yn te hieren?\nIt boppesteande giet mear oer de promoasje as oer it boek. Hie de útjouwer net oer de wiskunde en oer Thomas Bernhard begûn en in oar sitaat naam, dan hie dit in gâns oar besprek wurden…\nYn It tal mooglikheden is sawat ûneinich wurdt coke snúfd, sûpt en der wurde pornofilmkes sjoen, ek huorren spylje geregeld in rol. Tige ferfrissend! ‘De stille’, ‘Keimpe’, ‘De kluzener’ en ‘Fata Morgana’ binne prachtich. Yn ‘De stille’ docht de ferfrjemdzjende wize wêrop’t de kollega dy’t noait wat seit observearre wurdt, tinken oan it wurk fan Franz Kafka.\nFan in tal ferhalen befrediget de ein net alhiel, net om’t der wat te rieden oerbliuwt, mar om’t it as lij wetter yn ‘e goatstien fuort rint en ferdwynt. It jildt ûnder mear foar ‘Dat koe ik net witte’, ‘De weiwurder’ en ‘Simmerjûn’.\nIk soe sizze dat de plot net hielendal doocht, of hielendal net doocht, mar útgeande fan it aksioma ‘in bolwurk fan wurden en taal’, doge de ferhalen al wer. Komt der lykwols in kritikus, dy’t mient dat in ferhaal net hielendal doocht, of al hielendal net doocht, sa’t er seit, sil ik mar sizze, kin de útjouwer altyd sizze, no frou Schotanus – of mynhear Veenbaas, Bottema of wa ek, dêr wol ik ôf wêze – dàt ha jo ferkeard begrepen, as ik it sa even sizze mei, it giet hjir om in ‘bolwurk fan wurden en taal’, om sa mar te sizzen, dat soenen jo dochs begripe moatte, soe ‘k sizze.\nIt is yn dizzen dus gjin grutte keunst om oarmans styl oer te nimmen. Yn nochal wat ferhalen binne soksoarte werhellings prominint oanwêzich. Van der Veen komt sa wol hiel ticht by syn grutte foarbyld, Thomas Bernhard. Mar der is in grut ferskil: wat Bernhard docht is funksjoneel, by Van der Veen is soks net altyd it gefal. It folgjende sitaat, yn oersetting, komt út Bernhard syn roman Der Untergeher (1983):\n“Ik koe ommers werklik sizze, dat er dan wol hiel ûngelokkich yn syn ûngelok wie, mar hy soe noch ûngelokkiger west ha, as er staf oer nacht syn ûngelok ferlern ha soe it him fan it eine momint op it oare ôfnommen west ha, wat wer in bewiis wêze soe, dat er eins hielendal net ûngelokkich wie, mar gelokkich, en wol krekt troch en mei syn ûngelok, tocht ik.”\nDer is in dúdlik ferskil mei Van der Veen. As Bernhard “wurket mei fergelikingen, tsjinstellingen, oerienkomsten, lytse ferskillen, útsonderingen ensafuorthinne”, ûntstiet der hieltyd wat nijs. Troch te skowen mei it wurd ‘ûngelok’, konkludearret Bernhard, dat syn personaazje eigenlik it ûngelok nedich hat. Yn Der Untergeher geane sokke redenearrings ta yn it ûneinige troch. Nei in lang ein oer it ûngelok fan de mins, wurdt alles yn ien útspraak gearfette, wêrnei’t in tal siden lang yngien wurdt op it begryp aforisme; fia de filosofy komt de ik-ferteller úteinlik by it misferstân út.\nYn ‘In sekuere wiidweidige en útlis’ fan Van der Veen lit de haadpersoan in Jehovatsjûge binnen, net om syn/har relaas oan te hearren, mar om syn eigen ynsjoch kwyt te kinnen. Dat op himsels is in prachtich gegeven, de titel past de brûkte styl, mar, oars as by syn grutte foarbyld, ha de werhellings op it nivo fan de betsjutting fan tekstfragminten mar komselden in mearwearde. Dat is net it gefal binnen it oanhelle sitaat (dat oer it ynsjoch) en yn de ferhalen as gehiel sjoen likemin.\nÚt en troch wurket dizze styl, mar gâns oars as op it nivo fan betsjutting. By Bernhard ferskoot dy, by Van der Veen net. Soms leit de funksje àl yn it dom oerkomme litte fan personaazjes, lykas de plysje yn ‘De weiwurder’. Yn ‘Fata Morgana’, oer in skriuwer dy’t it net slagget en skriuw in boek, drukt de Bernard-styl it proses fan net-ta-resultaat-komme-kinne út. It giet by Van der Veen dus earder om ‘hoe’t it útwurket’ as om ‘wat it betsjut’. Dat hat soms in wearde op himsels, tige grappich is it út en troch ek, mar meastentiids is it gewoan steurend. De hegere wiskunde dêr’t útjouwerij Venus de ferhalen mei op ‘e merke bringt, kin ik der yn elts gefal net yn ûntdekke.\nYn Der Untergeher komt gauris ‘tocht er, tocht ik’ of ‘sei er, tocht ik’ foar. Ek by Bernard is it (my) wolris wat tefolle fan it goeie. Lykwols, yn it gefal fan Der Untergeher giet it om útspraken en tinzen fan Wertheimer, de freon fan de fertellende ik-persoan. Dizze Wertheimer hat himsels tekoart dien. Yn ien lange, trochrinnende monolooch (sûnder alinea’s) giet de ik-figuer nei hoe’t Wertheimer wie, hoe’t er tocht, wat de ik-persoan der sels fan fynt en hoe’t de ûnderlinge relaasjes wienen. It ‘sei er, tocht ik’ drukt yn dizzen út dat it om de ‘ik’ syn oantinkens en ferûnderstellings giet.\nBy Van der Veen dêrfoaroer giet it om steurende oerstallichheden.\nYn ‘De weagen fan de nacht’ boartet de haadpersoan, of de skriuwer – wa sil it sizze – mei it gegeven oft de haadpersoan ek de skriuwer is en oft dat dan Durk van der Veen is:\n“(…) Myn skriuwer skriuwt my. Hy docht fierders net folle. Hy skriuwt allinnich mar. Oer my en myn libben. Fandatoangeande moat ik it wurk dwaan. Ik belibje de dingen dêr’t hy oer skriuwt. Sels belibbet er hast nea wat. Neat om oer nei hûs te skriuwen.”\nPrachtich! It is ien fan de bêste ferhalen fan de bondel.\nVan der Veen is absolút talintearre, al is it gjin pree dat in skriuwer tefolle op syn foarbyld sylt. Seker net as er it sels wol kin.\nYn guon gefallen hie de skriuwer wat better oer de ein neitinke mocht, want foar it measte is it no wat in spultsje fan it iene ear yn, it oare wer út. Alteast, sa wurket it foar my. Oft it foar jo ek sa is, kin ik net witte. Dêrfoar moatte jo it boek sels keapje. Dan witte jo it ek. Of net. Je witte it mar noait.\n* ‘In miste kans’ ferwiist nei in polemysk stikje fan Trinus Riemersma, te finen op www.myneigeneker.nl/Lestenijs.htm. Dêryn levert Riemersma krityk op de promoasjefolder foar Prospero fan Nyk de Vries, it earste diel yn de rige ‘Fryske modernen’.


Lêste wurkdei Bijlsma Warten | Omrop Fryslân (advertinsje)\nLêste wurkdei Bijlsma Warten 02 jul 2003 - 00:00\nNei 100 jier skipsbou slút Bijlsma yn Warten woansdei de doarren definityf. It fallissemint fan de werf is yn maaie al útsprutsen. De lêste seis wike wiene noch sa'n fyftjin minsken oan it wurk op de werf om de lêste put ôf te meitsjen. Foarhinne wurken der goed 70 minsken by Bijlsma-Warten. It grutste part siet al thús. De stikken fan it alderlêste skip giene woansdei oer nei Bijlsma-Lemmer.


Oer ús - Shenzhen JKTech Technology Co., Ltd.\nShenzhen JKTech Technology Co., Ltd. waard opnaam yn it jier fan 2014; HQ kantoar islfêstige yn Shenzhen City, Sina. It waard oprjochte troch de senior saakkundigen mei mear as 15 jier ûnderfining yn SMT gearkomste yndustry.\nUs wichtichste bedriuw is it leverjen en leverjen fan de standert oplossingen fan SMT & elektroanyske assemblage masines en apparatuer, such as Laser solder ball jetting, UV curing, PCBA de-paniel en PCBA Cleaning masines; Meanwhile wy ek levere oanpaste oplossing foar unike applikaasjes en klant behoeften.\nIt bedriuw hat aktyf befoardere ynternasjonale ûntwikkelingstrategy. mei ús profesjonele technology en ûnderfining te fêstigjen in nauwe relaasje mei lokale partners om 'e wrâld, in profesjonele tsjinst as de garânsje en steande yn oerienstimming mei de win-win prinsipe fan wjerskanten foardiel, wy meitsje grutter wearde foar klanten.\nWy wiene grutsk om in treflike reputaasje te krijen foar ús produkten fan hege kwaliteit, konkurrearjende prizen, leveringen op 'e tiid en de tawijde tsjinsten en prompt stipe dy't wy oan ús klanten hawwe levere.\nUs bedriuw syn missy is om\n※ Fokus op de pine punten en útdagings fan SMT yndustry klanten;\n※ De meast konkurrearjende oplossingen en tsjinsten leverje;\n※ It meitsjen fan wearde dy't klant konkurrinsjefermogen fergruttet;\n※ Ynnovative technologyen biede in wrâld fan oplossings;\n※ Yntegreare boarnen mei CE-sertifikaasje;\n※ 10+ jier SMT ûnderfining;\n※ Legere priis & hegere kwaliteit;\n※ Effektyf proses foar kwaliteitsbehear;\n※ Meast kosten-effektive produkten en tsjinst;\nLevering en tsjinsten\n※ Profesjonele after-sales service team;\n※ Prompt reagearje binnen 1 oere;\n※ Foarriedige oplossingen binnen 24 oeren;\n© Copyright - 2010-2021: Alle rjochten foarbehâlden. Featured Products, Sitemap, Solder Ball Soldering, Offline Laser Ball Soldering Machine, Plasma PCB skjin, Automatyske Laser Ball Jetting, Pcb skjin, Semi-Auto Laser Plastic Welding, Alle produkten